Бош саҳифа МатбуотҚайта қуриш даври матбуотиЎткир Рашид: “Виждонингиз бедорми?” (1989)\nШоир Ўткир Рашид билан суҳбат\n— Сиз 30-йилларда адабиётга кириб келгансиз. Бу давр адабий жараёни мураккаб ва зиддиятли кечган. Сиз бунинг бевосита гувоҳи бўлгансиз. Ўша йиллардаги адабий муҳит ҳақида гапириб берсангиз.\n— Адабий муҳитни ижодкор яратади. Шунинг учун адабий муҳитнинг қандай бўлиши биринчи навбатда ижодкорларнинг ўзига боғлиқ. Шу маънода 30-йиллар адабий муҳити ҳақидаги гапни бир қадар илгарироқдан, инқилоб кунларидан ва 20-йиллар адабиётидан бошлашни истардим. Чунки 30-йиллардаги адабий муҳитнинг асоси ўша йилларда шакллана бошланганди. Маълумки, ўзбек совет адабиёти ғойибдан, тап-тайёр ҳолда пайдо бўлгани йўқ. Уни адабиётимизнинг инқилобгача ижод қилиб келган турли авлодга мансуб вакиллари шакллантирдилар. Тўғри, уларнинг ҳаммаси инқилобнинг дастлабки кунларидан бошлаб совет адабиётига сидқидилдан хизмат қила бошлади, дейиш қийин.\nЎша йилларда ижодкорларга муносабат ҳам турлича кечди. Инқилобдан кейин то 20-йилларнинг ярмигача ижодкорлар қандай позицияда бўлишларидан қатъи назар социалистик жамиятни мустаҳкамлаш учун кенг сафарбар қилиндилар. Бу даврда уларга айблар кам қўйилди. Лекин 20-йилларнинг иккинчи ярмидан, яъни доҳий В. И Ленин вафотидан кейин улар сиёсий маслаклари, дунёқарашлари учун таъқиб этила бошладилар. Айниқса, 20-йилларнинг охири, 30-йилларнинг бошларида адабиёт ва санъатнинг партиявийлигини кучайтириш авж олган йилларда ижодкорларга миллатчилик, жадидчилик, панисломизм, пантуркизм каби ҳар хил «тамға»лар босилди. Ким тарих ҳақида ёзса, «ўтмишни идеаллаштириш» деб қаралди, ким юрт, халқ ҳақида ёзса миллатчи деб айбланди. Худди ана шундай деб қораланганлар репрессиянинг қурбонлари бўлдилар.\n20-, 30-йиллар адабиётида чақириқ даъваткор шеърлар, инқилоб душманларини фош қилувчи руҳдаги асарларга талаб катта эди. Ижодкорлар шундай асарлар яратишга даъват қилинарди. Табиийки, буни ҳар бир ижодкор ўз имконияти даражасида бажарарди. Социалистик жамиятнинг қудратини кимдир лирик йўсинда, кимдир риторик оҳангларда, яна кимдир фош қилиш асосида куйларди. Бундай услублар хилма-хиллиги ҳам кўпинча адабиёт «дарғалари»га хуш келавермасди. Натижада баъзан ижодкорлар услубларининг хилма-хиллиги сабабли жамиятимиз учун дўст ва душманга айланиб қолардилар Бу давр шу тариқа англашмовчиликлар, хатолар туфайли ҳам мураккаб ва зиддиятли кечди. 20-, 30-, 40- ва 50-йилларда адабиётимиз бошқа қардош халқлар адабиётларига нисабатан ўз истеъдодларини кўпроқ бой берди, десак хато қилмаган бўламиз.\n— Ўша йиллари айбланган ижодкорлар ҳақида уларга қўйилган айблар тўғрисида ҳар хил фикрлар бор. Бу эндиликда қайта қуриш шарофати билан матбуотда ҳам ошкора айтилмоқда. Лекин сиз бу айбловлардан воқиф бўлгансиз. Шулар ҳақида ҳам тўхталиб ўтсангиз.\n— Тўғри, 30-йиллардаги Сталин репрессияси халқимиз ҳаётида даҳшатли из қолдирди. Халқимизнинг минглаб, миллионлаб асл фарзандлари умри ҳазон бўлди Лекин, айни пайтда, репрессия айрим кўнгли қора, ғаламис одамлар қўлида маърифатпарвар, ҳақиқатгўй, талантли кишиларни йўқ қилиш учун қурол бўлиб хизмат қилганлиги ҳам сир эмас. Ижодкорлар ўртасидаги аксарият йўқотишлар ҳам шундай содир бўлди. Чунки четдан туриб ҳар бир ижодкор учун алоҳида «фалончи ёзувчи ёки шоир йўқ қилинсин» деган буйруқлар келмаганлиги аниқ. Шундай пайтда ижодкорларнинг орасидан айримлар «давр чақириғига» лаббай деб жавоб бериш учун ўз дўстларини чоҳга итардилар. Шу маънода Усмон Носирнинг айбдор қилинганлигидан ҳам хабарим бор. Чунки Самарқандда Ўзбекистон Давлат университетида у билан бирга ўқиганмиз ва ғоят яқин бўлганмиз. Эсимда, 1936 йил эди. Каникулда Тошкентга келиб, бу ерда қандайдир бир йиғилиш бўлаётганини эшитиб, унга қатнашдим. Бу йиғилишга кўплаб ёзувчилар, зиёлилар келишганди. Ўзбекистон Компартияси Марказий Комитетининг биринчи секретари Акмал Икромов адабиёт ҳақида гапириб, Усмон Носирни кўпроқ тилга олди. «Юрак» шеърини ёддан ўқиди, Мажлисда Чўлпон, Фитрат, Абдулла Қодирий, Ойбек, Яшин, Уйғун ва бошқа ёзувчилар ҳам бор эди. Шундан кейин кўп ўтмай ўша машъум 37-йилнинг «шабадаси» эса бошлади. Шу йили «Қизил Ўзбекистон» газетасининг 20 апрель сонида Уйғуннинг «Поэзияда сиёсий ўткирлик бўлсин» деган катта мақоласи эълон қилинди. Бу мақолада Ойбек, Элбек, Миртемир, Усмон Носир ва мен сингари ёш ёзувчилар тилга олиниб, уларнинг баъзи асарлари танқид қилинганди. Усмон Носирнинг яхши шеърлари ҳам тилга олиниб, уларнинг аксарияти пессимистик шеърлар дейилганди. Унинг дастлабки айбланиши шу мақоладан бошланди.\nШундан кейин Усмон Носирнинг ижоди ҳам кўп тафтиш қилинадиган, шахси муҳокама қилинадиган бўлиб қолди. 1937 йилда Ёзувчилар союзининг илгариги боғи — Инжиқободда ёш ёзувчи сифатида дам олаётган эдим. Бир куни тушки овқат пайтида бирдан мажлис чақирилиб, ҳамма ҳовуз атрофига йиғилди. Раҳмат Мажидий, Зиннат Фатхуллин, Умаржон Исмоилий, Ойдин Собирова, Ҳамид Олимжон ва бошқалар президиумдан жой олишди. Мажлисда гап асосан Усмон Носир ҳақида бўлди. У Москвадаи ўзбек адабиёти декадасидан қайтишда поездда ёш рус ёзувчиси, Ўзбекистон Ёзувчилар союзининг ходими Лаврентьев билан уришиб, уни сўккан, деган айб қўйилди. Шунда ҳовуз бўйида шахмат ўйнаётган Усмон Носир ўрнидан туриб, «Тўғри сўкдим, ҳозир ҳам сўкаман. Чунки у ёмон, безори бола экан, маст бўлиб, бошқаларни ҳақоратловчи хунук гапларни гапирди» деди. Лекин мажлис раҳбарияти Лаврентьев Усмон Носир устидан ариза берганини, шу ариза бўйича шоирни текшириш учун комиссия тузилганлигини айтишди. Комиссиянинг ахбороти эса Ёзувчилар союзидаги мажлисда эшитилади, деб эълон қилишди. Айтилган куни Сталин кўчасида Ёзувчилар союзида йиғилиш бўлиб, Усмон Носир шахси ва ижоди яна муҳокама қилинди. Усмон Носирга миллатчи, руслар билан уришиб юради, Ризо Қорашоҳли деган миллатчи билан таниш. Жавлон Раҳмон деган халқ душмани билан дўст деган айблар қўйилди. Бу гаплар унга ғоят туҳмат эди. Ризо Қорашоҳли ўша пайтларда олий ўқув юртларида ўқитувчилик қилган маърифатли; зиёли одам бўлгани сабабдан кўпчилик қатори шоир ҳам у билан яқин эди. Жавлон Раҳмон эса унинг қўқонлик тенгдош дўсти бўлиб, репрессия йилларида Москвада яшаган, халқ душмани сифатида қамалган эди.\nШунингдек, Усмон Носирга бошқа бўҳтонлар ҳам тақалди. Мажлис охирида унга сўз берилди. Ҳамон эсимда: мажлис раиси «русча гапир» деди, лекин Усмон Носир ўзбекча гапирди. У сўзининг охирида «Бу гаплар менга туҳмат», деб мажлис қарорини эшитмасдан чиқиб кетди. Унинг сўзларини Ҳамид Олимжон русчага таржима қилиб турди. Хуллас, шу куни Усмон Носир Ёзувчилар союзидан ўчирилди. Ўша куни кечқурун оз бўлса-да далда бериш учун унинг уйига бордим. Лекин у Пушкин боғига чиқиб кетган экан. Боққа борсам, биллиард ўйнаяпти. Кейин шу ердаги кичкина кўлда чўмилди. Хайрлашиб уйига кетди. Шу бизнинг охирги кўришишимиз бўлиб қолди. Эшитсам, ўша куннинг эртасига уйидан қамоққа олиб кетишибди. Уйидагиларнинг айтишича ички ишлар комитетининг ходимлари тинтув қилиб, унинг барча қўлёзмаларини, китобларини олишибди. Усмон Носир кетиш олдидан кўзига ёш олиб, онасини юпатиб: «Мен келаман, гуноҳим йўқ, албатта қайтиб келаман», дебди. Унинг орқасидан онаси, сингиллари йиғлаб қолишибди. Ўшанда Усмон Носир бор-йўғи 24—25 ёшли йигит эди..\n— Усмон Носир яшаган хонадон билан тақдирингизни боғлагансиз. Бу оила бошига тушган фожиалардан хабардорсиз. Айни пайтда Усмон Носирнинг лагердаги ҳаёти ва у ерда ҳам асарлар яратганлиги ҳақида ҳар хил хабарлар бор.\n— Усмон Носир қамалганидан кейин ҳам оиласи билан борди-келдим узилгани йўқ. Кейин 1940 йилда унинг синглиси Роҳатхон билан турмуш қурдик. Ўшанда менга ҳам «кўра-била туриб халқ душманининг синглисига уйланди» деган таъналар кам бўлмади, асарларим нашрлари тўхтатиб қўйилди. Усмон Носирнинг думи деган гапларни оз эшитмадим. Лекин бу ташвишлар Усмон Носирнинг онаси — Холамбиби холам бошига тушган кулфатлар олдида зарра деса ҳам бўлади.\nУсмон Носирнинг лагердаги ҳаёти ва вафоти ҳақида ҳам турлича маълумотлар бор эди. Қамоқда бўлиб, муддати тугагач ўша ерда турмушга чиқиб, эрининг оқланишини кутиб юрган Тожихон Шодиева хатимга жавобан ёзган мактубида: «Усмон бироз ақлдан озиб касалланган» деса, у ердан қайтиб келган яна бир киши «Усмон очлик эълон қилиб ўлган», дейди. Кемероводаги лагерлар бўйича кадрлар бўлимида ишлаган рус аёли Н. Сирота эса «Усмон Носир касал ҳолда ишлаб юриб ўлган», деб гувоҳлик берди. Ниҳоят, бу саволларга аниқ жавоб топилди. Ўтган йил шоир ижодининг мухлислари қизим Нодира Рашидова билан биргаликда Усмон Носирнинг қамоқда кечган ҳаёти ҳақида сўраб-суриштирдилар ва унинг касаллиги туфайли Магадандан Кемерово областининг лагерига юборилганлигини, шу ерда вафот этганлигини аниқлашди. Ўша ерда шоирга ёдгорлик қўйилди ҳамда ҳокидан олиб келиниб Тошкентдаги Чиғотой қабристонига кўмилди. Ниҳоят, ҳамиша юртига талпинган шоир вужуди ўз юртига бир ҳовуч ҳок бўлиб қайтди.\nАлбатта, Усмон Носирнинг қамоқда кечган ҳаётининг ҳали очилмаган саҳифалари кўп. Етти йил давомида азобда ўтказган кунларида қалбидан ўтган туйғуларни англаб етиш осон эмас. Лекин унга тегишли ҳар бир ҳужжатда самимий, пок қалб эгасини кўриш мумкин. Усмон Носирнинг Тошкентда қилинган тергови тўғрисидаги маълумотда унинг ҳеч кимни тилга олмаганлиги, ҳеч кимни айбламаганлиги аниқ бўлди. Ёки унинг халқлар «доҳий»си Сталинга 1940 йилда ёзган аризасида ҳам ўзининг ҳақлигига, айбсизлигига ишонч туйғуси уфуриб туради. Бу ариза кейинчалик — 1943 йилда Москвадан Тошкентга Ўзбекистон Компартияси Марказий Комитетининг биринчи секретари Усмон Юсупов номига юборилган. Шу ариза асосида Усмон Юсупов «Қизил Ўзбекистон» газетасининг ўша йиллардаги бош редактори С. Ражабов, профессор А. Боровков, шоир М. Шайхзодадан иборат комиссия тузиб, Усмон Носирнинг аризасига жавоб беришни топширган. Комиссия ўша пайтда унинг ишини ҳар тарафлама текшириб оқлаш тўғрисида қарор чиқарган. Бу ҳақда С. Ражабов «Ўзбекистон адабиёти ва санъати» газетасида ўтган йили эълон қилган мақоласида ҳам эслатиб ўтади. Афсуски, бу қарор ҳам амалга ошмасдан изсиз йўқолган. Ундан на асл, на кўчирма нусха то ҳанузгача топилгани йўқ.\nУсмон Носирдан сўнгги хат 1944 йилда келди. Бу хатни 1937 йилда қамалиб кетиб, кейин муддатини ўтаб бўшаган, аввал Тошкент тўқимачилик комбинатининг кўп нусхали газетасида редактор бўлиб ишлаган Фарруҳ Аҳмадий олиб келди. Хатда Усмон Носир ўзининг бетоблиги ҳақида гапириб, «Ўзбекистонда мени йўқлайдиган кишилар йўқми? Аям Ҳамид Олимжонга бориб илтимос қилсин, мени бу ерлардан Ўзбекистонга олдириб кетсин. Умримнинг охиригача ўз юртимда, қамоқда бўлсам ҳам майли», деб ёзган эди. Шундан кейин Холамбиби холам республика Ёзувчилар союзига бориб, Ҳамид Олимжонга мурожаат қилди. Лекин бу ердан ҳам бирор қониқарли жавоб ололмади.\nУсмон Носирнинг қамоқдаги пайтида доҳий В. И. Ленин ҳақида достон яратганлиги ва ўнлаб шеърлар ёзганлиги ҳақида ҳар хил маълумотлар бор. Унинг асарларини республика Ёзувчилар союзига юборганини ҳам эшитганман. Аниқ эсимда, 1944 йил эди. Бир куни йўлда Абдулла Қаҳҳор билан учрашиб қолдик. Шунда у киши менга: «Ҳамид Олимжон хонасида ўтирганимда секретари катта конверт олиб кириб берди. Ҳамид Олимжон уни очиб, Усмон Носирдан келибди, асарларини юборибди, деди», деб айтди ва шундан хабардор бўлиб туришимни таъкидлади. Лекин орадан кўп ўтмай Ҳ. Олимжон фожиали ҳалок бўлди. Шундан сўнг Усмон Носир юборган қўлёзмаларни топиш имкони ҳам бўлмади. Кейинчалик ҳам бу асарлар Ёзувчилар союзи ва бошқа мутассадди ташкилотлар орқали кўп қидирилди, афсуски, топилмади. Шу ўринда ҳурматли газетхонлардан агар қўлларида Усмон Носир асарлари бўлса, республика Ёзувчилар союзи ёки газета адресига юборишларини илтимос қилардим. Зора, шу тариқа истеъдодли шоир маънавий хазинаси янада бойиса!..\n— Ўша йиллари фақат Усмон Носиргина эмас, бошқа юзлаб талантлар, истеъдодлар ҳам бой берилди. Гарчи, айрим ёзувчилар Сталин қамоқхоналарининг азобини тортмаган бўлса-да, репрессиянинг совуқ шамолидаи бебаҳра қолмаганлар.\n—Тўғри, репрессия даврида ижоди ёки шахси қораланмаган ижодкор кам қолди. Жумладан, Ойбек ҳам 30-йилларнинг охирида худди Чўлпон, Абдулла Қодирий, Усмон Носир каби Ёзувчилар союзи аъзолигидан четлаштирилди. Союзда унинг устидан бўҳтонлар, туҳматлар авж олиб, эрта-индин қамаш тўғрисида буйруқ тайёрланаётган бир пайтда Ойбек бу ерга «Қутлуғ қон» романини муҳокамага қўйиш учун олиб борганди. Шунда союз раҳбарлари «Сиз союз аъзоси эмассиз, шу сабабли асарингизни муҳокама қилмаймиз», деб қайтарганди. Бундан хабар топган «Ўқув» нашриёти романни ўзлари муҳокама қилиб, нашрдан чиқардилар. Ўшандан кейин, «Қутлуғ қон» ҳақида яхши гаплар айтилгандан сўнг Ойбекка бироз йўл очилиб, у союз аъзолигига қайта тикланди ва анча муддатга союз раиси бўлиб ҳам ишлади. Бироқ бу атоқли ижодкор устидан бўҳтонлар у Ёзувчилар ташкилотига раис бўлганидан кейин ҳам тўхтамади. Ўша пайтда союзда партия ташкилотининг бюроси бўлмаган ва унда Ойбек муҳокама қилинмаган бирор кун йўқ эди. Бундай муҳокамалар «Навоий» романи пайдо бўлганидан кейин яна кучайди. Ҳатто унга «Сталин» мукофотининг берилиши ҳам ҳар хил бўҳтонларнинг йўлини тўса олмади. Чунки ўша йилларда адабиётимизнинг ғаламис «ботир»лари оз эмасди. 50-йилларда Ойбек ҳаёти узра қора булутлар янада қуюқлашди-ю, лекин Сталин вафоти туфайли лагерь даҳшатидан қутулиб қолди. Аммо ғаламис кимсалар тинч турармиди, улар туфайли Ойбек оғир касалга мубтало бўлди. Ёки «Сароб» романидан кейин Абдулла Қаҳҳор бошига тушган ташвишларни санаб бўлармикан! Ёҳуд Миртемирнинг қувғинликда кечирган кунларини унутиш мумкинми?\n— Талантли ўзбек ижодкорлари устидан айбловлар 50-йилларда ҳам тўхтамаган. Буидай янги-янги репрессияларга йўл очиб берилишининг сабаблари сизнингча нимада?\n— Энг аввало, Сталин шахсига сиғинишнинг авж олишидан, қолаверса, ўша пайтда ижодий союзлар тепасига ноҳалол, бировларнинг ижодий ютуқларини кўра олмайдиган баъзи ҳасадгўй кимсаларнинг келиб қолишида, деб биламан. Энг даҳшатлиси шундаки, бу йилларда қамоқхоналарга урушнинг қонли йўлларини босиб ўтган, минг ўлимдан омон қолганлар, ғалабанинг тезроқ қўлга киритилиши учун фронт орқасида жонбозлик кўрсатганлар ташландилар. Шулардан бири, атоқли шоир Шайхзоданинг шахсини муҳокама қилишга, аниқроғи уни Ёзувчилар союзи аъзолигидан четлаштириш учун чақирилган мажлисда иштирок қилганман. Матбуотда Шайхзоданинг 50-йилларда айбланиши вв қамалиши ҳақида кўп ёзишди. Шунинг учун буларни такрорламасдан, унга қўйилган айблардан биттаси тўғрисида тўхталиб ўтмоқчи эдим.\nМаълумки, Шайхзода Низомий номидаги педагогика институтида узоқ йиллар ишлаган ва мен ҳам у билан бир кафедрада 10 йилдан ортиқроқ ёнма-ён меҳнат қилиш бахтига муяссар бўлганман. У ҳақиқий маънода олим ва шоир эди. Классик адабиётни чуқур биларди. Унинг лекцияларидан талабалар билан биргаликда институтнинг бошқа олимлари ва аспирантлари ҳам баҳраманд бўларди. Шунинг учун союзда ўтган муҳокамада Шайхзода домлага институтдаги лекцияларининг савияси паст деб айб қўйилганда чидаб туролмадим. Сўзга чиқиб, бу айбномалар бўҳтон эканлигини исботлашга ҳаракат қилдим. Лекин ўшанда ғишт қолипдан кўчган экан: Шайхзода туҳматлар туфайли союз аъзолигидан ўчирилиб, қамалди. Ўшанда менинг озгина ҳимоячилик ролим ҳам айрим одамларнинг эътиборидан четда қолмаган экан, шекилли, ўша пайтда республика ички ишлар министри бўлиб ишлаган қўшнимиз Йўлдош Бобожоновдан хотини орқали «Ўткир эҳтиёт бўлиб юрсин!», деган огоҳлантириш олганман…\nНимасини айтасиз, ҳозир шундай давр келдики, ҳар биримиз ўз-ўзимиздан «виждонимиз олдида покмизми?» деб сўрашимиз ва унга дилдан жавоб беришимиз керак Чунки бизнинг олдимизда катта мақсад, 20-30-40-50-йилларда кўнглимизнинг туб тубига кўмилган ҳақиқатни бугунги авлод олдида очиқ, ошкора айтиш масъулияти турибди Зеро, бизнинг келгуси ҳаётимиз ҳам бугунги виждоний ҳақиқатимиз асосига қурилади.\nЛекин ўша ҳақиқатни ҳозир қай даражада ошкор қилаяпмиз. Очиғини айтишимиз керакки, биз кўпгина ҳолларда ҳақиқатнинг ўзига етиб бора олаётганимиз йўқ, унинг йўлини тўсган айрим кимсаларни фош қилиш билан ўралашиб қолмоқдамиз, Тўғри, бу ҳам керак. Лекин асосий мақсадимиз репрессия, шахсга сиғиниш даври нинг қурбонлари, айбсиз айбдорлар ҳақидаги бор ҳақиқатни қайта тиклашдан иборат-ку. Шунинг учун баъзи таклифларимни ўртага ташламоқчи эдим.\nАввало, республикамизнинг ўзида репрессия, шахсга сиғиниш қурбонларига атаб ёдгорлик тикланса ва унинг ёнида музей ташкил қилинса, яхши бўларди. Ёзувчилар союзида улар ҳаётини, ижодини ўрганиш учун тузилган комиссияга ўша ижодкорларнинг ҳар хил мутасадди ташкилотлар томонидан тортиб олинган архивлари қайтариб берилса. Чунки айбсиз айбдорлар ҳозир матбуотда айтилаётганларгина эмас. Улардан қанчасининг ҳали на номи, на асарлари тилга олинди. Шунингдек, бир пайтлар «Тирик сатрлар» сингари китоб нашр этилиб, сўнг йиғиштириб олинганди. Эидиликда бундай китобларни ҳам янада тўлдириб, маэмунан бойитиб нашр этиш пайти етди…\nХуллас, бу борада олдинда қилинадиган ишлар кўп.\nСуҳбатни К. Матёқубов олиб борди\n← Аввалги Аввалги Кэтрин Мэнсфилд. Қисмат (ҳикоя)\nКейинги → Кейинги: Альгирдас Поцюс. Меҳмон (ҳикоя)


Отнинг оёқлари орасидан қараганда.. « O'zbekiston ERK Demokratik Partiyasi\nОтнинг оёқлари орасидан қараганда..\n29 September 2014 - 8:48\n…Президент Каримов ҳалиям отнинг чоти орасидан кўзини узмасди, “қилт” этмасди, киприк қоқмасди.\nБўлиш-туриши кўзига дурбинни тутиб тош қотиб қолган мурдага ўхшарди.\nКўримсиз чўтир башараси ва совуқ афт-ангори, уни четдан қараган одамга минг йиллар ёзнинг жазрамасию, қаҳратон қишида қор ва ёмғирларга тутинган ҳайкал сингари таъмирталаб кўрсатарди. Оғзи бақаники сингари очилиб, халқуми соқақушники каби осилиб турарди. Бир тутам қовжираган хашакка ўхшаш тўзғиган сочи пешонасига тушиб, унинг болалигида рахитдан шаклини ўзгартирган бошини, сочи юлиб чиқиндига ирғитилган қўғирчоқники сингари пачақ ва кўримсиз кўрсатарди. Ясама тишлари бир бошқа, сарғайиб кетган ўзининг тишлари эса бир бошқа – калласи куйдирилган қари қўйнинг тишлари сингари шарти кетиб парти қолган бўлса ҳам, дум тиклаб, йўлбарсни қўрқитишга чоғланган мушукка ўхшарди.\nОтнинг олд икки оёғи орасидан кўриниб турган, халқнинг тилида “Юридичский” деб аталадиган кўҳна ғиштин бинода жойлашган унверситет, айни чоғда, унинг диққат-эътибори марказида эди. У тахтни ишғол этган кунидан буён, қонунларни ва инсон ҳақ-ҳуқуқларини шу унверситетда етишиб чиққан мутахассислар ҳисобидан яксон қилиб, фуқароларни мана шу кимсаларнинг қўли билан ноҳақликларга гирифтор этиб келаётганини яхши биларди. Қабоҳат ва разолатнинг уяси ҳисобланадиган бу бинода, халқнинг бошига не-не мусибатларни солган хавфсизлик ташкилотидагиларнинг ва ҳуқуқ тизимидаги кимсаларнинг ўғил-қизлари пора бериб-пора олишдан, инсонларни ноҳақ қамаш ва қийноқларга тутиш усулларидан сабоқ оларди.\nУлар Президентлик ва Ички ишлар академияларидаги сингари бу жойда бўзрайганча одамнинг икки кўзига боқиб, тап тортмасдан ёлғон гапиришни, давр ва Каримов қурбонларини қилмаган айби учун қасамга қистаб, қамаб юборишни, фуқароларнинг қони-жони ҳисобига орттирган ҳаром пулларига муҳташам бинолар тиклаб, турли марка қимматбаҳо машиналар сотиб олиб яшашни ва ишлашни ўрганардилар.\nУнверситет, мамлакат ҳуқуқ тизимларида чорак асрдан буён, мислсиз жиноятларига қарамай бемалол фаолият кўрсатиб келаётган президентнинг суянган тоғи ҳисобланадиган Бўритош Мустафоевга ўхшаган бир гуруҳ – адолат ва эзгуликка тиш-тирноғи билан қарши кимсалар томонидан тўлиқ монополия қилинганди.\nБу жойда келгусида содир этилиши муқаррар барча жиноятлар ва ноҳақ-туҳматлар эзгулик ва адолат байроғи остида, президент ва унинг амалга ошираётган “Ўзбек модели” – бузғунчиликларини асраб-авайлаш принсипларига таяниб шакллантириларди.\nБўриларга қўй териси қопланадиган бу ўқув даргоҳидан Мустақилликнинг ўтган 23 йилида, ўн минглаб ўғри ва каззолар етишиб чиқди. Бу жой чорак аср мобайнида, инсониятга қарши жиноятлар содир этиш йўли билан оилавий бизнесларини амалга оширадиганлар учун трамплен вазифасини ўтаб келди. Халқ ичида юрадиган гап-сўзларга қараганда, Бўритош Мустафоевнинг атрофида беш юздан ортиқ оила жипслашганди.\nБу оилалар учун ҳуқуқ тизимларида ўқиш ва ишлаш ота-боболар бошлаб берган анъаналарга содиқлик рамзи бўлиб, мазкур оилаларнинг барчалари бир-бирлари билан алоқаларини қариндош-уруғчилик ришталари билан боғлар эдилар. Улар ўзлари йиллар давомида вужудга келтирган мана шу ҳалқа ичида, бир-бирларига қиз узатиб, бир-бирларининг оилаларидан келин туширардилар.\nТўй-маъракаларига ва яхши ёмон кунларига ҳам бир-бирларидан ташқари кимсаларни камдан-кам чақирардилар. Албатта, мансабдорлар ва машҳурлар бундан мустасоно эдилар. Ўзбекистондаги ҳуқуқ тизимлари, мана шу каби оилаларнинг бизнес хўжалиги, бошига иш тушга фуқаролар эса уларнинг чорваси ўрнида эди.\nТўғрилик – ёлғончилар қўрққан фазилат


«У ерда болалар баттар бузилади» – ёпиқ муассасанинг собиқ тарбияланувчиси\n«У ерда баттар бузилдим»\n«Мураккаб» болаларни махсус муассасаларга жойлаштириш ҳамда шу каби муассасаларнинг мавжуд бўлишини тўғри деб ҳисобловчилар сони ҳалигача кўпчиликни ташкил этади. «Газета.uz» муаллифи Екатерина Цой суд қарори асосида бир йилини ўғил болалар учун махсус ёпиқ муассасада ўтказган ўсмир билан суҳбатлашди.\nЙигитнинг ҳимояси учун унинг ҳақиқий исми ва у вақт ўтказган муассаса номини эълон қилмаймиз.\nуҳрат ёпиқ муассасага суд қарори асосида 2018 йилда, Қўқон ва Самарқандда шу каби муассасаларда зўравонлик ва калтаклаш ҳолатлари ҳақида маълум бўлганидан кейин мазкур муассасалар қайта ташкил этилмасидан аввалроқ тушган эди. 2019 йилда Ўзбекистон президенти уларни ислоҳ қилиш тўғрисидаги қарорни имзолади: тўртта муассаса ўрнига иккита – Тошкент вилоятининг Чиноз туманида қизлар (ИИВга бириктирилган) ва ўғил болалар учун Сирдарё вилоятининг Бахт шаҳрида (Миллий гвардияга бириктирилди) муассаса ташкил этилди.\nЎзбекистон қонунчилигида «ёпиқ муассаса» деган атама мавжуд эмас. Бироқ ўша вақтда фаолият кўрсатган барча тўрт муассасада, улардан бирида Шуҳрат ҳам бўлган, болалар ҳуқуқлари чекланган эди.\nБМТнинг Бола ҳуқуқлари тўғрисидаги Конвенциясига кўра (1989 йил, Ўзбекистонда 1994 йилда кучга кирган) болани ушлаб туриш, ҳибсга олиш, қамоққа олишдан фақатгина энг сўнгги чора сифатида ва сақлаш муддати имкон қадар қисқа бўлган даврга фойдаланиш мумкин.\nШуҳрат билан атрофини кўп қаватли уйлар ўраган кўримсизгина бекатда учрашдик. Қаршимда тўқ зумрад рангли бомбер (ёқасиз енгил куртка, «учувчилар курткаси» – таҳр.), замонавий толстовка ва зайтун рангли жинси кийган хушбичим йигит турарди. Унинг ташқи кўриниши гўёки ўзига тўқ оилада яшагани ва ҳеч қандай қийинчилик кўрмаганидан дарак берарди.\nҚаҳрамонимдан қадрдон тумани бўйлаб экскурсия уюштиришини сўрадим. Ўз уйи деб ҳисоблайдиган жойлар ҳақида нималарни хотирлар экан?\n«Ҳаммасини борича айтаверайми? Очиқ-ойдин?» – Шуҳрат бу саволни турли вазиятларда яна бир неча марта берди. Гўёки кимдир унинг машаққатли ўспиринлик ҳаётига қизиқишига ишонмагандек.\nМана, Шуҳрат онаси билан жанжаллашиб, ўз жонига қасд қилмоқчи бўлган бурчак. Мана бу эса у дўстлари билан биргаликда расм чизиб ташлаган девор.\n– Бизни шу сабабли 15 суткага қамашди, ёзувни эса бўяб ташлашди, – деб ҳикоя қилади у. – Бироқ биз кейин яна қайтадан чиздик.\n– Яшил панжарали анави деворни кўряпсизми? Аввал у ерда тешик бор эди, биз кечалари ўша ердан ўраб қўйилган ҳудудга ўтиб, вақтичоғлик қилардик.\n– Қоровулдан қўрқмагансизларми?\n– Биз кўпчилик эдик, 15-16 ёшли болалар. Аксинча, у биздан қўрқиб чиқмас эди.\nШуҳрат ўзининг «мураккаб» ўсмирлар учун мўлжалланган махсус коллежга тушишига сабаб бўлган воқеаларни эслайди. Ўшанда у яна уйидан қочиб кетган эди. Дўсти билан ёқилғи қуйиш шохобчасида яшаб турган, ўша ерда икки кунда бир ишлайдиган аёл-танишлари бўлган.\nУнинг сменаси кунлари бошпанам бўларди. Қолган кунлари эса ўртоқларимникида ётиб юрдим. Кўчада яшаш қийин. Охир-оқибат дўстим чидай олмади ва уйига қайтди, мен эса буни хоҳламадим.\nБир куни Шуҳратга «маҳалласидаги» бола телефон қилиб, кўришишни таклиф қилади. У учрашув жойи сифатида иккита узун кўп қаватли уй ўртасидаги тор йўлни белгилайди. Учрашув жойига борган Шуҳрат бунинг тузоқ эканини англаб етди. У фақат чапга ёки ўнгга қочиши мумкин эди, бироқ ҳар икки томондан ҳам ИИБ ходимлари уни сиқиб келишарди.\nШуҳратнинг айтишича, уни зўрлик билан оиласига қайтаришган. Сўнгра уй қамоғига ҳукм қилишди. Энди ўсмир уйдан ташқарига фақат участка нозири ҳамроҳлигида чиқа оларди, шунда ҳам ёпиқ муассасага жойлашиши учун маълумотнома олиш ёки ташхистопшириш мақсадида.\nШуҳратнинг онаси билан телефон орқали гаплаша олдик. У ўғлининг хулқ-атворига на ўзи, на профилактика инспектори ва на мактаб маъмурияти таъсир кўрсата олмаганини таъкидлади.\n«“Малолетка”га (ўғил болалар учун махсус мактабга – таҳр.) мени онам жойлаштирди, - дейди Шуҳрат. – Вояга етмаганлар ишлари бўйича комиссияга мени эплай олмаётгани, ўғлини у ерга жўнатишларини айтди. Мен ўшанда ҳатто отамга ҳам мурожаат қилдим, ҳолбуки унинг аллақачон бошқа оиласи бор эди. Ишни олиб борган мент (ИИБ ходими – таҳр.) отам ариза ёзиб, жавобгарликни зиммасига олса, мени муассасага жойлаштирмаслигини айтди. Отамнинг олдига бордим, вазиятни тушунтирдим, у бўлса: “Қани, бир-икки йил ўша ерда ўтириб тур, чиқишинг билан мен сенга салон очиб бераман”, — деди. Ҳеч нарса демадим — шунчаки қайрилдим ва кетдим».\nЎғли тарбия муассасасига жойлаштирилишидан аввал Шуҳратнинг онаси у ерга бориб, муассасани кўзда кечиради, директор билан суҳбатлашади. Унинг сўзларига кўра, муассасанинг аҳволи «ғариб бўлган, бироқ бошқа қаерга борсин». Ҳаммасидан чарчаган аёл учун ёпиқ муассаса унчалик ёмон эмасдек кўринди. У ерда ўғли ҳеч қандай қўрқинчли ва тузатиб бўлмас нарса (узоқ вақт қамоқда ўтиришига тўғри келадиган) қилолмайди.\nСуд Шуҳратнинг уйдан қочишлари, у қатнашган жанжаллар, дарс қолдиришлари, педагогларга нисбатан қўллаган номақбул сўзлари ва каннабис (марихуана) чекишии ғайриижтимоий ҳаракатлар дея таснифлади ва улар болани ёпиқ муассасага жойлаштиришга асос бўлиб хизмат қилади, деган қарорга келди.\nУ ерда ўтказган вақтларини ёдга олар экан, Шуҳрат «ёпишди», «ўтирдим», «чиқдим», «озодликда» деган сўзларни қўллайди.\nЧунки бу ўз номи билан «малолетка», – дейди у. – У ерга тушиб ҳамма нарсани кўрнаимд, ўз жонимга қасд қилишни хоҳладим. Қочиб бўлмайди – нотаниш шаҳар, қўриқчилар, пул ҳам йўқ.\nЁпиқ муассасага тушган куни Шуҳрат билан психолог аёл суҳбатлашган. У ким экани, қаерда яшаши, бу ерга нима учун тушганини сўраган. Ўшанда у психолог аёлни биринчи ва охирги марта кўрди.\nШуҳратнинг олдига онаси биринчи марта келганида, у чиқишни хоҳламади. Тарбиячилар кўндиришди. Асаблар дош бера олмади – у йиғлаб юборди. Унинг эслашича, онаси ойига бир-икки марта келиб, унга овқат ва кийимлар келтирган. Тўғри, қишда ҳар доим ҳам иссиқ кийинмаган – «даҳшатли ўғрилик» бўларди. Кечқурун курткангни илиб қўясан, эрталаб эса у йўқ. Навбатдаги ота-оналар ташрифигачасовқотиб ўтиришга тўғри келади.\n«Яхшиям онам келарди, айримларнинг олдига ҳеч ким келмас эди. Улар қандай яшаб қолди экан – билмайман».\nМуассасадаги шароит ёмон эди, дея давом эттиради у. Овқатлар бемаза эди.\nМен бундай бемаза овқат емаганман ҳеч. Биринчисига шўрва беришарди, ичида фақат карам ва ёрма бор эди. Иккинчисига - нўхат бўтқаси. Эртаси куни маҳсулотлар шунчаки жойларини ўзгартирарди: нўхат ва карам шўрвада сузиб юрар, ликопчада эса гречка ёки перловка ётарди. Нон киши бошига икки бўлакдан бериларди. Лекин қўшимча бўлак нонни сотиб олишингиз мумкин. Нонушта учун - сохта сариёғ бўлаги, жуда кичкина, ҳатто битта бўлак нонга ҳам суртиб бўлмайди. Бу озиқ-овқат комиссиядан одамлар келганида яхшиланарди. Бундай кунларда бизга палов беришарди.\nШуҳрат ҳар доим қатор бўлиб юришганини хотирлайди: тушликка, машғулотларга, душга, ҳожатхонага. Бир кунда бир неча марта сафга туришган, уларда маъмурият тарбиланувчилар сонини санашарди – ҳеч ким қочиб кетмаганлигини аниқлаш учун.\nЁзда қийин бўларди: ҳарорат шунчалик баланд бўлардики, терида куйишлар юзага келарди, дарахтлар йўқ эди, бутун саф ҳовли бўйлаб ғозқадам қилиб юрар ёки югурарди. Одатга кўра «қулоқ» (Шуҳрат русча «стукач» жаргон сўзини қўллаган – таҳр.) буйруқ беради: “Текислан! Ростлан! Қадам бос!”. Кимдир гапирса у тепиши ёки шапалоқ тортиши мумкин. Жавоб қайтариш эса мумкин эмас – ўзингга муаммо орттирасан.\nАввалига Шуҳрат қаршилик қиларди, ўқитувчилар билан баҳслашарди, ўзининг ҳақлигини исботларди. Улар эса унга паст назар билан қараб: «Сен шунчаки янгисан, ҳали тартибларни билмайсан», – дейишди. Ҳақиқатдан ҳам, вақт ўтиши билан тинчланишига, ўзини босиб олишига тўғри келди.\nЖазолаш учун карцерга – кафел билан қопланган 2х2 хонага қамаб қўйишарди. Биринчи марта у ерга келганимдан икки ҳафта ўтиб тушдим. Муштлашдим ва уч кунга қамалдим. Асосий вақтимни тиззалаб ўтирганча ўтказдим, оёқларим чарчаганида кафелга ўтирардим. Узуқ-юлуқ ухладим. Карцер қишда совуқ, ёзда жазирама иссиқ бўларди. Вақт тўхтаб қолгандек бўлади. Ниманидир куйлардим,ўз ҳаётимни лаънатлардим.\nШуҳрат буларнинг барчасини тўпори соддалик билан айтиб беради. Болалигида бахтиёр лаҳзалар бўлганмикан – билишни хоҳлайман. Бироқ у узоқ сукутга кўмилди. Бўлиши керак. Оиласини олиб қарасак – эл қатори: онаси «оқ ёқали»лардан, бувиси ва буваси зиёли инсонлар, ҳеч ким ичмасди. Аммо унинг ёдига бошқа хотиралар маккорлик билан қуйила бошлайди: бола ёмон баҳо олса, уйига боришга қўрқарди, чунки онаси камар билан саваларди. Катта бўлса ҳамманинг таъзирини бериб қўйиш ҳақида хаёл сурарди.\n«Ўша ерда аслида кимга керак эканлигимни тушуниб етдим. Бирорта ҳам дўстим мени кўришга келмади. Умуман, онамдан бошқа ҳеч ким келмади, бироқ у буни қариндошлари олдида уялиб қолмаслик учун хўжакўрсинга қилди. Шунақа хаёллар билан яшайман, бу менга ёрдам беради, куч беради».\nМахсус муассасадан чиққан куни Шуҳратўзини узоқ йиллардан бери озодликда бўлмагандек ҳис этди. Шаҳарда ҳамма нарса ўзгарганди. У яна ҳамма нарсага кўникиши керак эди. Уйга қайтиб, аввалованнани тўлдирди ва у ерда узоқ ётди. Ҳозир у офисда ишлайди ва ўтмишни эсламасликка ҳаракат қилади. У оиласи, дўстлари соғ-саломат бўлишини ва рисоладагидек ҳаёт кечиришини орзу қилади.\n«Ота-оналар фарзандларини бу каби жойларга жўнатишни бас қилишларини хоҳлайман… Ўшанда онамга айтгандим, ҳозир ҳам такрорлайман: у ерда ўсмирлар баттар бузилади… Мен чиққанимдан тўрт ойдан кейин Тоштурмага тушдим», – дейди Шуҳрат тафсилотларга берилмасдан.\nЎзбекистондаги БМТ Болалар жамғармаси (ЮНИСЕФ) изоҳи\nЮНИСЕФ ҳукуматдагиҳамкорлари билан ихтисослаштирилган таълим-тарбия муассасаларида болалар ҳолатини баҳолади. Баҳолаш натижаларига кўра, ўспиринларнинг бу каби ташкилотларга тушишларига жиноят содир этиш эмас, балки «ғайриижтимоий хатти-ҳаракатлар» асосий сабаб бўлади.\nБунга кўпинча болалар оилаларидаги мураккаб вазиятлар, зўравонлик, шафқатсиз муомала ва эътиборсизлик, ота-оналар/васийларназоратининг йўқлиги, оила аъзолари ўртасидаги муносабатларнинг ёмонлиги ва оиланингмоддий имкониятлари йўқлиги сабаб бўлади.\nБаъзан ота-оналарнинг ўзлари боласи билан умумий тил топа олмасликлари ёки унинг ҳатти-ҳаракатларига дош бермасликларига ишора қилиб, болани ёпиқ муассасага жойлаштиришни сўрашади. Aфсуски, баъзи ҳолларда мактаблар болаларни бундай муассасаларга жойлаштириш ташаббускори ҳисобланади.\nОта-оналар кўпинча ўз фарзандларини хоҳлаган вақтларида ёпиқ муассасадан олиб кетишларига ишониб хато қилишади. Aслида ўспиринни қайтариб олиш учун муассаса жойлашган вояга етмаганлар ишлари бўйича комиссия қарори зарур.\nКомиссия ота-оналарнинг аризасини кўриб чиқади, шунингдек, ўспирин ўз ҳатти-ҳаракатларини тузатган-тузатмаганини аниқлаш учун махсус муассаса ички комиссиясининг хулосасини тинглайди. Ва фақат ушбу томонларнинг ўзаро ижобий хулосаси билан ўқувчи ўз оиласига қайтиши мумкин.\nЁпиқ типдаги муассасаларда салбий тажрибага эга болалар кўп. Ўсмирларнинг хулқ-атвори турли сабабларга кўра мураккаблашади: оиладаги ноқулай шароит, ота-оналар алкоголизми, жисмоний, эмоционал, жинсий зўравонлик, шунингдек, оилада соғлом ўсиш ва ривожланиш учун боланинг асосий эҳтиёжларини эътиборсиз қолдириш.\nБола ҳеч қачон ўз-ўзидан,ўзига ва бошқаларга жаҳл қилиб ўзини ёмон тутмайди. Бу ҳатти-ҳаракатлар унинг ёрдам сўраб қилган фарёдларидир. Шикастланган бола ўз ҳис-туйғулари ва ҳатти-ҳаракатларини тушуна олмайди, ҳиссиётлар асирлигида яшайди. У ички туйғулари таъсирида яқинларидан кўрмаган ғамхўрлик ва меҳр-муҳаббатни қалб жароҳатлари маркази ташқарисидан тўлдириш йўлларини излайди. Ушбу бўшлиқ гиёҳвандлик ва алкоголга қарамликни келтириб чиқариши кўп учраб туради.\nЎзларининг салбий қарорлари, ёндашувлари ва одатларини ишлаб чиққан ўксик қалбли болалар билан яқин алоқада бўлиш боланинг дунёқараши ва хулқ-атворида из қолдиради. Хулқ-атворни яхши томонга ўзгартириш учун ўспиринлар дўстона тенгдошлари ва катталар билан ўзаро муносабатда бўлишлари керак. Уларнинг ташқи таъсирларга нисбатан чидамлилигини оширишга ёрдам бериш, албатта, оилалардаги вазиятни ҳамда ота-оналар ва ҳомийларнинг ўз фарзандларига бўлган муносабатларини ўзгартиришлари муҳимдир.\nБолаларни ёпиқ муассасаларга жойлаштириш ҳолатларини камайтириш учун ЮНИСЕФ Ўзбекистон ҳукумати билан болаларни бундай муассасаларга жойлаштиришнинг олдини олиш, у ерда бўлганларни реабилитация қилиш ва оилаларни бирлаштириш (реинтеграция) бўйича яқин ҳамкорлик қилмоқда.\nПрофилактика жойларда вояга етмаганларни ёпиқ муассасаларга жойлаштиришнинг олдини олиш бўйича мутахассислар салоҳиятини кучайтиришга қаратилган.\nРеабилитация болалар таълим-тарбия муассасасида бўлган вақтида амалга оширилади. У болага мураккабҳатти-ҳаракатларни келтириб чиқарган муаммоларни енгишга ёрдам беришга мўлжалланган. Иш ўспириннинг психоэмоционал ҳолатига мос равишда олиб борилади ва касбий кўникмалар ўргатилади, ўқишида ёрдам берилади.\nРеинтеграция жараёнида эса мутахассислар оила билан ишлайдилар. Улар боланинг уйдан чиқиб кетишига сабаб бўлган ҳамда кейинчалик ноқонуний ёки боланинг соғлиғи ва ҳаёти учун хавфли вазиятларга олиб келган муаммоларни аниқлайдилар. Ушбу муаммоларни ҳал қилиш учун оила ва жамиятдаги носоғлом муҳитни ўзгартириш, ўспирин ўз ҳуқуқлари ва имкониятларини тиклаши учун керакли ёрдамни топадиган ғамхўрлик муҳитини яратиш мақсадида ёрдам кўрсатилади.\nБизнинг мақсадимиз - болаларни ҳимоя қилиш тизимини такомиллаштиришга ёрдам бериш ва ёшларга ўз ҳолатларини ижобий томонга ўзгартиришлари учун кўмаклашиш. Ёпиқ муассасани тарк этгандан сўнг улар қийин ҳаётий вазиятни енгишга қодир бўлишлари муҳимдир. Бу қийин иш, чунки кўпинча ёпиқ муассасалардаги болаларнинг муаммолари уларнинг оилаларидаги вазият билан чамбарчас боғлиқдир. Оилавий муаммоларни биргаликда ҳал қилиш учун тор мутахассислар боланинг ўзи, унинг ота-онаси ва бошқа оила аъзолари, шунингдек, маҳаллий ҳамжамият билан интенсив ишлаши зарур.\nХалқаро амалиётга кўра, оила билан ишлаш бола муассасадан қайтгунига қадар амалга оширилиши керак. Оила унинг қайтишига тайёр бўлиши керак. Боланинг мураккабҳатти-ҳаракатига сабаб бўлган муаммоларни ҳал қилиш керак. Aгар бу амалга ошмаса, унда қайта интеграция бўлмайди ва боланинг яна уйдан чиқиб кетиши эҳтимоли катта бўлади.\nМаҳалла ва оилани қўллаб-қувватлаш вазирлиги билан биргаликда биз болаларни қайта интеграция қилишнинг индивидуал режаларини тузиш ва улардан фойдаланиш бўйича маҳаллий мутахассисларни тайёрлаш бўйича катта ишларни амалга оширдик.\nAгарда болани оиласига қайтариб бериш имконияти мавжуд бўлмаса, муқобил вариантларни: болага васийлик/ҳомийлик/патронатни расмийлаштира оладиган қариндошлари ёки танишларинитопиш керак бўлади.\nБоланинг ва оиланинг муаммолари ҳал бўлгунча иш давом этиши керак. Бошқача қилиб айтганда, оилалар ва болалар вазиятни ўзгартириш учун зарур бўлган барча хизматлардан фойдаланишлари керак.\nБиз Маҳалла вазирлиги билан ишлаб, фуқаролар йиғини раисининг оилалар ва аёллар билан ишлаш бўйича ўринбосарлари оилалар ва болаларга хизматлар кўрсатилишинимувофиқлаштириш учун жавобгар бўлган механизмни ишлаб чиқдик.\nУларнинг оилалар билан ишлаш ва ёрдам кўрсатиш бўйича сифатини Маҳалла вазирлигининг туман ва вилоят бўлимлари мутахассислари мониторинг қилиб боришлари керак.\nИллюстрацилар: Эльдос Фазылбеков / «Газета.uz»\nМатериалларга бўлган барча ҳуқуқлар муаллиф ва «Газета.uz» нашрига тегишли. www.gazeta.uz сайтига жойлаштирилган ва «Газета.uz»га тегишли фото-, график ва бошқа материаллардан учинчи шахслар томонидан ҳар қандай кўринишда фойдаланиш тақиқланади.


Архив: Буюк Британия кироллик оиласининг ёркин 18 фотосуратлари\nVatanda.Com » Кизикарли маълумотлар » Архив: Буюк Британия қироллик оиласининг ёрқин 18 фотосуратлари\nЛорд Энтони Армстронг-Жонс Сноудон таниқли фотограф ва қиролича Елизавета II нинг синглиси бўлган малика Маргарет Роуз Виндзорнинг собиқ турмуш ўртоғи. У 60 йил давомида Вогуе журнали билан ишлаган, аммо унинг энг таниқли асарлари қироллик оиласининг фотосуратлари. У 86 ёшида вафот этди ва бутун дунёга Буюк Британиядаги асосий оиланинг ажойиб фотосуратларини васият қилди. Сизга ана ўша дурдоналардан энг таъсирчанларини кўрсатамиз.\nЧарлз ва Диана унаштирилгандан кейин, 1981 йил.\nДиана меросхўрлари билан.\nБахтли, турмуш қурган жуфтлик фарзандлари билан пикникда, 1992 йил.\nДиана шаҳзода Уилямни қўлларида мулойимлик билан ушлаб турибди.\nҚиролича Елизавета II ва Единбург герцоги никоҳ тўйларининг 60 йиллигида\nМалика Маргарет тўй куни, 1960 йил.\nМалика Диана тўй куни, 1981 йил.\nМалика Анна ўғли билан\nМалика Диананинг ҳашаматли ва нафис қиёфаси.\nШаҳзода Уилям ўзининг рақси билан қироллик оиласини хушнуд этди.\nШаҳзода Гаррининг чўқинтириш маросими\nЕлизавета II нинг онаси Элизабетҳ Боуз-Лаён\nЖозибали малика Маргарет\nДиананинг бошини "Севги тугунлари" диадемаси безатган\nБахт ва беғамликка тўла кўриниш.\nБал учун либос ва марваридли тақинчоқ билан\nШаҳзода Уилям ўзининг укасини ушлаб турибди, 1984 йил\nСара Армстронг-Жонс хоним ва Даниел Шаттонинг никоҳ тўйи, 1994 йил.


'Бангкок портлашидан мақсад Исроил дипломатлари бўлганлар' - BBC O'zbek\nImage caption Таиланд полицияси икки Эрон фуқаросини портлашларда гумон билан ҳибсга олган\nТаиланд полициясининг маълум қилишича, 13 феврал куни пойтахт Бангкокда юз берган портлашда икки исроиллик дипломатни нишонга олиш\nрежаси бўлган.Полиция бошқа тафсилотни ошкор этмаган.\nТаиланд полициясига кўра, икки Эрон фуқароси Бангкокдаги ҳибсхонада сақланмоқдалар, яна бир гумондорнинг Малайзияда қамоқхонада ушлаб турилгани, тўртинчи шахсга қидирув эълон қилингани хабар берилган.\nТаиланд полициясига кўра, мамлакат пойтахтида уч портлаш рўй берган.\nПортлашларда 4 инсон жароҳатланган.\nБиринчи портлаш Эрон фуқаролари ижарага олган хонадон яқинида юз бергани, иккинчисида таксига қарата бомба отилгани, учинчи ҳодисада эса полицияга қарата бомба улоқтиришга ҳаракат қилган шахс оёқлари остида портлаш рўй бергани хабар қилинган.\nОғир аҳволда шифохонага ётқизилган шахс ёнидан унинг Эрон фуқароси эканини тасдиқлайдиган ҳужжат топилгани хабар қилинган.\nТаиланддаги портлашлардан бир кун олдин Исроилнинг Ҳиндистон ва Гуржистондаги элчиликлари ходимлари нишонга олинганлар.\nДеҳлида исроиллик дипломатларга тегишли автомобилга портловчи модда қўйиб кетилгани, автомобил портлаши оқибатида исроиллик дипломат рафиқаси ва яна икки йўловчи жароҳатланган.\nЎша куни Тбилисида Исроил элчихонасига тегишли автомобилнинг ҳайдовчиси автомобил остида портловчи моддани кўриб қолиб, полицияни чақиргани, полиция портловчи моддани зарарсизлантиргани хабар қилинган.\nҲиндистон, Гуржистон ва Таиланддаги ҳодисаларда Исроил Эронни айблаган, бироқ Эрон бу ҳодисаларга боғлиқ айбловларни рад этган.\nСўнгги ҳодисалар муносабати билан АҚШ ва Буюк Британия ўз фуқароларини Таиландга сафар қилмаслик маслаҳатини берган.


МДҲ аҳолиси учун РФ фуқаролигини олиш жараёни соддалаштирилади - 21.02.2020, Sputnik Ўзбекистон\nҚонунчилик лойиҳасида Россия фуқаролигини мавжуд фуқароликдан воз кечмаган ҳолда олиш имконияти кўзда тутилган. 21.02.2020, Sputnik Ўзбекистон\n22:53 21.02.2020 (янгиланди: 22:58 21.02.2020)\n© Sputnik / Владимир Астапкович / Фотобанкка ўтишПаспорт РФ\nҚонунчилик лойиҳасида Россия фуқаролигини мавжуд фуқароликдан воз кечмаган ҳолда олиш имконияти кўзда тутилган.\nТОШКЕНТ, 21 фев - Sputnik. Беларусь, Украина, Молдова ва Қозоғистон аҳолиси учун РФ фуқаролигини олиш жараёни соддалаштирилиши мумкин, деб хабар қилмоқда Sputnik Ближнее зарубежье Telegram канали.\nҚонунчилик лойиҳаси Россия фуқаролиги қабул қилиниши муддатларини қисқартиришни назарда тутади. Давлат думасининг МДҲ масалалари, евроосиё интеграциялари ва ватандошлар билан алоқалар бўйича қўмита раҳбари Леонид Калашниковнинг айтишича, қуйидаги низомлар киритилмоқда:\n- Фуқароликни олиш учун беш йил РФда яшаш талаб этилмайди;\n- ушбу мамлакатлар яшовчилари "моддий аҳволини исботлаши керак бўлмайди";\n- қонун лойиҳаси РФ фуқаролигини мавжуд фуқароликдан воз кечмаган ҳолда олиш имкониятини кўзда тутади.\nРФ фуқаролигини соддалаштирилган ҳолда олиш ҳуқуқи тўғрисидаги қонун лойиҳаси Давлат думасига февраль ойи охирига қадар киритилади.


Озмоқчи бўлган инсонлар учун тақиқланган мевалар » Ўзбекистон янгиликлари – Zamin.uz\n10 февраль 2019, 10:20\nБизга болаликдан ҳамма пишган сабзавот ва мевалар соғлиқ учун фойдали бўлиши, қомат учун зарарли эмаслиги онгимизга сингдириб келинган. Лекин овқатланишга бўлган замонавий муносабат бундан қатъий фарқ қилади ва биз мукаммал қоматга эришмоқчи бўлганлар ҳар қандай меваларни ҳам ейиши мумкин эмаслиги тўғрисида кўп эшитамиз.\nАгар сиз мева ейишни яхши кўрсангиз ёки овқатлар ўрнини улар билан тўлиқ алмаштирмоқчи бўлсангиз, мақоламизни диққат билан ўқиб чиқишни масалаҳат берамиз. Бу сизга семириб кетмаслик учун қайси меваларни ейиш мумкинлиги, қайсиларини эса чеклаш кераклигини тушунишга ёрдам беради.\nЎрик инсулиннинг қонга тушишига таъсир кўрсатувчи жуда ширин мева ҳисобланади. Инсулин миқдорининг ўзгариши қанча тез-тез содир бўлса, ортиқча вазн йиғилиш эҳтимоли шунча катта бўлади.\nНима билан алмаштириш мумкин?\nЭнг яхшиси ўрикни резавор мевалар, айниқса қулупнай билан алмаштирганингиз маъқул. Унинг таркибида шакар деярли йўқ, лекин клетчаткалар ва сув жуда кўп. Қулупнай шишларни кетказишга ёрдам беради ва целлюлитни камайтиради.\nБиз авакадони енгил салатлар ва қайлаларга қўшишимизга қарамасдан, бу жуда парҳезли таом ҳисобланмайди. У жуда калорияли ва унинг таркибида катта миқдорда ёғ кислоталари мавжуд. Тўйинмаган ёғларнинг кам миқдори фойдали бўлиши мумкин, лекин ҳар ҳолда бир кунда яримтадан кўп авакадо ейиш тавсия қилинмайди.\nАгар сиз одатдаги сабзавотли салатларнинг турини кўпайтирмоқчи ёки гўшт учун ажойиб қайла қилмоқчи бўлсангиз резавор мевалар қўшиб тайёрланадиган рецептларга эътибор қилинг. Улар ёз фаслида сизнинг организмингиз учун зарур бўлган кўплаб C витаминлари ва антиоксидантларга жуда бой.\nПарҳезшунослар узумларга жуда ишончсиз ва шубҳа билан қарайдилар. Гап нафақат унинг ширинлиги ва калориялилигида, балки ҳазм қилиш тизимига салбий таъсир кўрсатишидадир. Узум қандли диабет ва семириб кетишда, гастрит ва ярали касалликларда тўғри келмайди.\nУзумларнинг энг ажойиб ва тежамли ўрнини босувчиси — олмалар ҳисобланади. Яхшиси яшил навларини сотиб олинг, лекин агар сизда меъда-ичак йўлларида муаммолар бўлса, унда ширинроқ бўлган сариқ ва қизил олмаларни танлашингиз мумкин.\nЯнгиликлар » Ҳаёт тарзи » Озмоқчи бўлган инсонлар учун тақиқланган мевалар\n11:27 Қуритилган мевалар қандай сақланади?\n11:40 Мевалар ҳақида 3 зарурий факт\n12:40 Бутун қиш давомида резавор мевалар ейишни хоҳласангиз — уларни тўғри музлатиш керак!


Ўзбекистон, президент Мирзиёев энди нима қилмоқчи? - Суриянинг Туркия ҳужумга тутаётган ҳудудларида Ўзбекистон фуқаролари ҳам сақланаётган бўлиши мумкин. Хабарларга кўра, амалиётлар аллақачон Тожикистоннинг ўз фуқароларини ортга қайтариш режасини чиппакка чиқарган.\nУйғурлар масаласи Ўзбекистонда жиддий сиёсий масалага айланади, аммо бу вақт масаласи. Чунки яқин-яқингача Ўзбекистон қаттиқ авторитар давлат бўлган. Одамлар кўнгли, зеҳниятидаги кайфиятлар сиёсийлашиб улгурмаган... Би-би-си Ўзбек Хизмати таҳлилида.\nХитой, уйғур, мусулмон: Қозоғистонда шинжонлик фаолни судлашмоқда. У ким ўзи?\nБилаш Хитойдаги этник қозоқларнинг ҳуқуқлари топталаётгани ҳақида хабар тарқатган эди.\nХалқ депутатлари Бўстонлиқ туман Кенгаши депутати Қобул Дўсов Фэйсбук саҳифасида эълон қилган мурожаатида "Бизнинг ризқимизни Хитой эмас, Аллоҳ беради" деб ёзган. Дўсов Президент Мирзиёевни "жим турган мусулмон давлатлари ичида ташаббусни қўлга олишга" чақирган.\nХитой ҳукумати махсус қамоқ-жамлоқларига ташланган миллиондан кўп мусулмон уйғур бахтли яшаётганини айтмоқда. Пекин махсус тайёрланган бир жамлоққа журналистларни ҳам киритган. Танлаб олинган уйғурлар шод-хуррам қайта тарбия кўришаётганини айтишади. Хитойга қанчалик ишониш мумкин?\nБМТдаги айрим давлатларнинг вакиллари Хитойдаги уйғур ва бошқа мусулмонларга бўлаётган муносабатни қўллашди. Пекин таклифи билан Шинжон Уйғуристон бўлгасига келган хорижлик сиёсатчи ва дипломатларга кўра, Хитой тўғри йўл тутмоқда ва дунёдаги айбловлар бари сиёсийдир.\nХитойда одамларни кузатишга ихтисослашган фирма асосан уйғурлар яшовчи Шинжонда 2,5 миллиондан ортиқ одамни таъқиб қилган. Уларнинг шахсий маълумотлари ва борган манзиллари ойлар давомида жамоатчилик учун очиқ бўлган. деб ёзади Reuters агентлиги.\nШинжондаги маҳаллий имомлардан бири Хитойнинг мусулмонлар учун барпо этаётган жамлоқларда йўқ бўлиб кетган. Имом қизининг айтишича, бу жамлоқлар ҳақиқий қамоқхонанинг ўзгинасидир.


Май - баҳорнинг тўлишган чоғи,\nКуч - ғайратга тўлган қучоғи.\nКатта - кичик жамулжам бўлсак,\nЯшнаб кетар бобомнинг боғи.\nБобом Абобакир Мақсудовнинг ёши саксондан ошди. Бобом умр бўйи деҳқончилик билан шуғулланиб келади. Қорадарё қирғоғида жойлашган ерларида тутзор, олма боғлари бор. Боғ ораларидан ҳам унумли фойдаланиш учун бобом у ерларга картошка, маккажўхори, сабзавот ва полиз экинларини экади.\nБобомнинг тинимсиз меҳнат қилганини кўриб, "Бобожон бир оз дам олсангизчи?", дейман. Бобом эса: "Болам кўп меҳнат қилган инсон соғ-саломат бўлади, узоқ яшайди. Мен узоқ яшаб сени тўйингни, болаларингни кўришни истайман", деб жавоб беради.\nБобомнинг ҳар қарич ердан унумли фойдаланиши, ер билан тиллаша олиши, тажрибасини ўрганишга кўпчилик қизиқади. Бир куни уйимизга бир одам келиб, бобомни сўради. «Шогирдингиз сўраяпти денг», деганида беихтиёр бобом билан фахрланиб кетдим. Бобомнинг ишларига ёрдам бериш, доимо ёнида бўлиш менга қувонч бағишлайди. Шунинг учун ҳар йили биз - набиралари олма боғида меваларни йиғиб олишда кўмаклашамиз.\nАйни пайтда бобомнинг боғида ишлар қизғин авж олган. Бобомнинг ишларида дадам, амакиларим, аммаларим - барчамиз оилавий кўмакдошмиз.\nЎзининг қадоқ қўли билан эл-юртга ризқ-рўз яратаётган бобомнинг набираси эканлигимдан фахрланаман. Юртимизда бобом каби инсонларнинг кўпайишини жуда-жуда хоҳлайман.\nОлтинкўл туманидаги 21- умумтаълим мактаби 6- синф ўқувчиси.


Latifa.uz — Бир маст одам эски чироқ топиб олибди. Ишқаласа, ичидан жин чиқиб: — Тила тилагингни! Учта тилагингни бажараман, - дебди. Маст одам унга: —Кел юзта-юзта олайлик! — Ўйлаб кўр. Бу биринчи тилагинг ҳисобидан кетади. — Майли. Қани олдик. — Энди иккинчи тилагингни айт! — Яна юз-юз қуй! — Ҳой инсон, яхшироқ нарса сўрасанг-чи? — Эй, қуй дегандан кейин, қуйда! Қани олдик. — Балки учинчи тилагингга бирор нима сўрарсан! — Яна юзта-юзта олайлик! — Сен ақлдан озибсан! Бу охирги тилагинг. — Майли, розиман, - деб ичиб юборишибди. Жин чироққа қайтиб кириб кетибди-ю, беш дақиқадан кейин қайтиб чиқиб келиб: — Майли, тўртинчи тилагингни ҳам тила! Мен розиман!, - дермиш.\nБир маст одам эски чироқ топиб олибди. Ишқаласа, ичидан жин чиқиб:\n— Тила тилагингни! Учта тилагингни бажараман, - дебди.\nМаст одам унга:\n—Кел юзта-юзта олайлик!\n— Ўйлаб кўр. Бу биринчи тилагинг ҳисобидан кетади.\n— Майли. Қани олдик.\n— Энди иккинчи тилагингни айт!\n— Яна юз-юз қуй!\n— Ҳой инсон, яхшироқ нарса сўрасанг-чи?\n— Эй, қуй дегандан кейин, қуйда! Қани олдик.\n— Балки учинчи тилагингга бирор нима сўрарсан!\n— Яна юзта-юзта олайлик!\n— Сен ақлдан озибсан! Бу охирги тилагинг.\n— Майли, розиман, - деб ичиб юборишибди.\nЖин чироққа қайтиб кириб кетибди-ю, беш дақиқадан кейин қайтиб чиқиб келиб:\n— Майли, тўртинчи тилагингни ҳам тила! Мен розиман!, - дермиш.


Бекхэм бизнеснинг янги йўналишини очди – у энди киберспорт клуби эгаси — Forbes Uzbekistan\nАнглиялик собиқ футболчи Дэвид Бекхэм ўз бизнесининг янги йўналишини очди. У Guild киберспорт клубининг эгаларидан бирига айланди\nДэвид Бекхэмга тегишли бўлган Blue Star Capital ва DB Ventures компаниялари янги ташкил этилган Guild Esports киберспорт жамоасига £480 минг сармоя киритишди ва 11,7% акциялари соҳибига айланишди. Бу ҳақда клуб расмий сайтида маълумот берилди. Guild Esports сармоялар жалб этилишининг дастлабки босқичида £25 млнга эга бўлишни мақсад қилган.\n- Фаолиятим давомида мен энг яхши футболчилар билан биргаликда ўйнашга муваффақ бўлганман. Мен шахсан уларнинг энг юқори даражада фаолият юритишганига ва уларнинг иштиёқ билан тўп суришганликларига гувоҳ бўлганман. Замонавий киберспортчилар ҳам айнан шижоатли ва қатъиятли бўлишади. Guild Esports фаолиятига янги стандартларни киритиб, аъзоларини яқин келажакда қўллаб-қувватламоқчимиз. Академияларимиз тизими орқали янги истеъдодларни кашф этишни ва уларни рағбатлантиришни ўйлаяпмиз. Guild Esports ёрдам беришни бошлашимни сабрсизлик билан кутаяпман, - деди Дэвид Бекхэм.\nGuild Esports 2020/21 йилги мавсум учун турли йуналишлардаги мусобакалар учун таркибларни шакллантиришни бошлайди. Клуб FIFA, Fortnite ва Rocket League мусобақалари учун жамоаларни йиғишни режалаштирган.\n45 ёшли Бекхэм «Манчестер Юнайтед», «Престон Норт Энд», «Реал», «Милан», «Лос-Анжелес Гэлакси» ва «Пари Сен-Жермен» клубларида фаолият юритган, шунингдек, Англия терма жамоаси таркибида тўп сурган ва унинг сардори бўлган. Дэвид стандарт вазиятларни амалга оширишда юқори маҳоратга эга эканлиги билан донг таратган. У 2011 йилда жаҳоннинг энг сердаромад футболчиси дея тан олинган. Ўша йили у $47 млн ишлаб топган.\nИнглиз футболчиси «Миллионлар ўйини»даги ютуқлари билан биргаликда майдондан ташқарида ҳам муваффақиятли фаолият олиб борган. У омадли ишбилармон, бизнеснинг бир неча йўналишида ўз ишини очган ва унда ютуқларга эришган. Жумладан, ўтган йил Англиянинг бешинчи дивизиони вакили ҳисобланадиган «Солфорд Сити» клубининг 10% акцияларига эга бўлган. Дэвид Бекхэмдан ташқари клуб бошқарувига унинг собиқ жамоадошлари Райан Гиггз, Пол Скоулз, Ники Батт, Фил ва Гари Невиллар ҳам киришади. Акцияларнинг 40% қисми сингапурлик бизнесмен, Forbes томонидан молиявий ҳолати $2,4 млрдга баҳоланган Питер Лимга тегишли.\nБу Дэвиднинг ягона футбол жамоаси эмас. У 2014 йилда Майами шаҳрида янги футбол клуби ташкил этганлиги эълон қилинган. «Интер Майами» дея ном олган мазкур клуб жорий мавсумда MLS чемпионатида иштирокини бошлади, бироқ пандемия сабабли чемпионати вақтинча тўхтатилган ва майамиликлар ҳозирча ўйинларини тўхтатиб туришибди.\nБекхэм футбол билан хайрлашгач, ўзини тўлиқ бизнесга бағишлаган. Бу орқали у жуда катта даромад олган. 2019 йил июнь ойидаги маълумотлар бўйича Дэвид Бекхэмнинг умумий молиявий ҳолати $735 млнни ташкил этган. Жаҳоннинг энг машҳур брендлари собиқ футболчи билан ҳамкорлик қилишга интилишади. Дэвид айниқса либослар ва косметик махсулотларни ишлаб чиқариш ва уларни реклама қилиш тадбирларида фаол иштирок этади. Бекхэм H&M компанияси билан ҳамкорликда Modern Essentials Selected by David Beckham номли ўз либослар линиясини ишга туширган. Бундан ташқари, Бекхэм Kent & Curwen компаниясини сотиб олган – у нафақат мазкур бренд тимсоли ҳисобланади, балки шахсан ўзи янги коллекцияларни ҳам яратади.\nБекхэм хайрия тадбирларида ҳам фаол иштирок этади. Ҳали футболчилик фаолиятини якунламаган пайтларда у ЮНИСЕФ ташкилоти эличиси вазифасини ҳам бажарган. Шундан сўнг у ўзининг севимли рақамига мос равишда «7» хайрия жамғармасини ташкил этган. Ташкилотнинг асосий вазифаси – учинчи дунё мамлакатларида болалар хавфсизлигини таъминлаш муаммоларини бартараф этишдан иборат. Дэвид имкон бўлди дегунча ўз жамғармаси тадбирларида шахсан иштирок этиб туради.\nИнқироз орқали миллиардлар. Пандемия даврида кимлар фойда олмоқда?


Фарғона, Марғилон, Қувасой шаҳарлари, Олтиариқ, Риштон, Фурқат, Данғара туманларида давлат-хусусий шерикчилиги асосида нодавлат мактабгача таълим муассасаларида 700 нафар болалар тарбияланмоқда.\nЎзбекистон Республикаси Президентининг 2018 йил 5 апрел кунги “Мактабгача таълим тизимини янада рағбатлантириш ва ривожлантириш чора-тадбирлари тўғрисида”ги қарори ижросини таъминлаш мақсадида вилоятимизда 332 та 19755 қувватга мўлжалланган манзилли дастур шакллантирилган бўлиб, жорий йилнинг 3 ойи давомида Мактабгача таълим вазирлиги ҳамда ташаббускор тадбиркорлар ўртасида 92 та 3050 қувватли битимлар имзоланди. Бугунги кунда давлат-хусусий шерикчилиги асосида имтиёзли кредит олиниб, 22 та 2090 қувватли лойиҳаларда қурилиш-таъмирлаш ишлари амалга оширилмоқда.\nОлтиариқлик Муҳаммаджон Абдурахмонов ҳам давлат-хусусий шерикчилиги асосида Мактабгача таълим вазирлиги билан битим имзолаган. Туманнинг Қапчуғай МФЙда 2.250 млн. сўм имтиёзли кредит маблағлари асосида фаолияти йўлга қўйилган “Smart Kids Oltiariq” нодавлат мактабгача таълим муассасасида 180 нафар болажонлар қамраб олинган.\n– Давлатимиз томонидан тадбиркорларга имкониятлар яратиш билан бирга, эртамиз эгалари учун ҳар томонлама қулай, замонавий боғчаларни ташкил этиш, уларнинг билимли, салоҳиятли бўлиб камол топишларига замин яратишга эътибор кучайтирилган, – дейди фурқатлик Муножатхон Хасанова. – Мен ҳам эзгу ният билан туманнинг Мустақиллик маҳалла фуқаролар йиғинида давлат-хусусий шерикчилиги асосида имтиёзли 250 млн.сўм кредит маблағлари ҳисобидан “POKIZALIK – SALOMATLIK” номли нодавлат мактабгача таълим муассасасини барпо этдим. Ҳозирда масканимизда 50 нафар болалар тарбияланмоқда. Улар учун турли спорт машғулотлари, рус ва инглиз тили тўгараклари ташкил қилинган.\n« Ёнғин хавфсизлиги учун ҳамма масъул\nФирибгарнинг надомати »


Германия терма жамоаси футболчиси вақтини тунги клубда ўтказганлиги учун қаттиқ жазоланди » Скачать музыку бесплатно новинки музыки 2016-2017\nГермания терма жамоаси футболчиси вақтини тунги клубда ўтказганлиги учун қаттиқ жазоланди\nКомментариев: 0 Просмотров: 130 Дата: 22-03-2016, 00:29 “Вольфсбург” жамоаси ҳужумчиси Макс Крузе келиб тушган аризага мувофиқ март ойида ўтказилиши мўлжалланган Англия ва Италия терма жамоалари билан ўтадиган ўртоқлик учрашувида Германия терма жамоаси таркибида иштирок этмайдиган бўлди. Бу ҳақда Bild хабар бермоқда. Манба берган хабарга кўра, футболчи тунни Берлиндаги тунги клубларидан бирида ўтказганлиги учун жамоа мураббийи Йохим шундай қарорга Лев келган. “Мен жамоамда фақат профессионаллар ўйнашини истайман. Айни дамда у фақатгина иккита ўйиндан четлатилди”, — деган мураббий. - деб хабар бермоқда Stadion.uz нашри.


Президент батальони ҳарбий хизматчиларининг 100 нафари рағбатлантирилди\n21:20 / 04.07.2019 11041\nКеча, 3 июль куни Самарқанд шаҳридаги ҳарбий қисмда Марказий ҳарбий округ қўшинлари қўмондони полковник Айбек Саидов Ўзбекистон президенти Шавкат Мирзиёев ташаббуси билан ташкил этилган батальон тактик гуруҳи шахсий таркибини пул мукофоти ҳамда қимматбаҳо совғалар билан рағбатлантирди. Бу ҳақда Марказий ҳарбий округ матбуот хизмати хабар берди.\nУшбу батальонларда асосан хизматга эндигина чақирилган ҳамда 30 ёшдан ошмаган йигитлар хизмат ўтайди. Батальон шахсий таркибининг таянчи амалий машғулотлар ҳисобланади. Президент таъбири билан айтганда, тактик гуруҳларда асосан уйланмаган ёш ҳарбий хизматчилар хизмат ўташи кўзда тутилган. Улар асосан экипировка, қурол-аслаҳа ҳамда оғир юк қопи билан узоқ масофаларга ҳаракатланиб, манёврларни амалга оширади. Тунги машғулотлар, жанговар техникаларни ҳайдаш кўникмалари ҳамда яшаш ва хизмат муҳити жанговар шароитларга яқин ҳолатда ўтади. Шу сабабдан қўлланилиши ва вазифаси билан фарқланади.\n"Марказий ҳарбий округ барча округлар ичида илғор бўлишида ушбу батальоннинг алоҳида ўрни бор. Шу сабабдан бугун улардан 100 нафарини рағбатлантирдим", – дея таъкидлади қўмондон тантанали маросимда. – "Бу каби рағбатлантиришлар ҳар ойда бўлади. Ким аъло хизмат қилса, шунга яраша мукофот олади. Навоий, Жиззах ҳамда Самарқанд вилоятида жойлашган ҳарбий қисмларда хизмат қилаётган офицердан тортиб, ёш оддий аскарларгача эътибордан четда қолмайди".


Месси миллий жамоаларнинг жорий тўпурарлари рўйхатида иккинчи ўринга кўтарилди, пешқадам - Роналду\nЖума, 21 Июн\nДунё терма жамоаларининг ҳозирги тўпурар футболчилари рўйхатида Лионель Месси иккинчи ўринга кўтарилди.\nESPN маълумотига кўра, Аргентина миллий жамоаси сардорининг термадаги голлари сони 68тага етган. Бу билан у Ҳиндистон миллий жамоасининг 34 ёшли ҳужумчиси Сунила Чҳетрига етиб олган ва иккинчи ўринга жойлашган.\nТерма жамоаларнинг ҳозирги аъзолари ичида Криштиану Роналду ҳаммадан кўпроқ гол урган. У Португалия миллий жамоасининг 157та ўйинида 88та тўп киритган. Мессига эса 68-голини уриш учун 132та ўйин ўтказиш керак бўлди.\nМаълумот учун, Лео 2005 йилдан буён Аргентина термаси аъзоси. У уч маротаба Копа Америка, бир марта Жаҳон чемпионатида финалида қатнашган; ҳар гал мағлубиятга учраган. Жорий Америка Кубогида аргентиналиклар биринчи турда Колумбияга ютқазиб, кейин Парагвай билан дуранг ўйнашди ва учинчи тур олдидан ўз гуруҳида сўнгги ўринни эгаллаб турибди.


Қуёш панелларини ўрнатаётган ишчилар, санасиз сурат. «SES Saran» МЧЖга қарашли қуёш электр станцияси Марказий Осиёда шу пайтга қадар барпо этилган энг йирик станция бўлади. Иншоот Қозоғистонда янгиланувчи энергия ишлаб чиқариш ҳажмини қўшимча 100 МВтга ошириш ва атмосферага чиқариладиган карбонат ангидрид газини йилига 93,5 тоннага камайтиришга ёрдам беради. (ЕТТБ)\nҚАРАҒАНДА, Қозоғистон – Европа тикланиш ва тараққиёт банки (ЕТТБ) ва Яшил иқлим жамғармаси (GCF) Қозоғистонда янги қуёш электростанциясини барпо этмоқда.\nҚарағанда вилоятидаги мазкур иншоот Марказий Осиёда шу пайтга қадар барпо этилган энг йирик қуёш электростанцияси бўлади. У Қозоғистонда янгиланувчи энергия ишлаб чиқариш ҳажмини қўшимча 100 МВтга ошириш ва карбонат ангидрид газлари чиқишини йилига 93,5 тоннага камайтиришга ёрдам беради.\nЛойиҳа Қозоғистонда рўйхатга олинган ва Германиянинг Joachim Goldbeck Holding GmbH компаниясига тегишли «SES Saran» МЧЖ ихтисослаштирилган компанияси томонидан амалга оширилади.\nЕТТБ станциянинг қачон қуриб битказилишига аниқлик киритмаган.\n28 ноябрь куни Остонада Қозоғистон ва ЕТТБ расмийлари қуёш электростанциясига оид лойиҳавий ва кредит битимларини имзоладилар.\nЕТТБнинг молиялаш воситалари 51,3 млн. АҚШ долларига тенг (19 млрд. тенге) миллий валютадаги кредитни, шунингдек, Жанубий Кореянинг Яшил иқлим жамғармасининг 22,2 млн. АҚШ долларига (8,2 млрд. тенге) тенг кредитини ўз ичига олади.\nҚуёш энергияси ишлаб чиқариш бўйича етакчилик\nҚозоғистон яқин йиллардан бери минтақада қуёш энергияси ишлаб чиқариш бўйича етакчи бўлишга уриниб келмоқда.\nЕТТБга кўра, мазкур лойиҳа мамлакатнинг қайта тикланадиган энергия манбалари соҳасидаги салоҳиятини оширишга кўмаклашади ва тарихан давлат тузилмалари назоратида бўлиб келган энергетика соҳасида хусусий секторнинг ўрнини мустаҳкамлайди.\nЯнги қуёш электростанцияси, шунингдек, Қозоғистонда заҳарли газлар миқдорини камайтиришга оид миллий режалар, шунингдек, ЕТТБнинг яшил иқтисодиётга ўтиш стратегиясига кўмаклашади.\nЛойиҳа ЕТТБ ва Яшил иқлим жамғармасининг Қозоғистонда қайта тикланадиган энергия манбалари бўйича дастури доирасида амалга оширилмоқда. Мазкур дастур қайта тикланадиган энергия манбалари учун инвестициялар ҳажмини ошириш, техник хизмат кўрсатиш, энергетик интеграция, қайта тикланувчи энергия манбалари, углеводородлар бозоридаги сиёсат ва режалаштириш учун институционал салоҳият яратишни кўзда тутади ва Яшил иқлим жамғармасининг умумий қиймати 110 млн. АҚШ долларига (40,8 млрд. тенге) тенг сармоясини ўз ичига олади.\nЛойиҳа 2017 йилда имзоланган англашув меморандумига мувофиқ, ЕТТБ ва Қозоғистон энергетика вазирлиги ўртасида қайта тикланадиган энергия соҳасини ривожлантириш ва Қозоғистоннинг эмиссия савдо схемаси бўйича ҳамкорликни кенгайтиришни кўзда тутади.\nЕвропа тикланиш ва тараққиёт банки (ЕТТБ) 2006 йилдан бери ўзининг GET стратегияси учун 26,7 миллиард евро (11,2 триллион тенге) ажратган, бунда қайта тикланувчи энергия манбаларига тўғридан-тўғри ва кредит линиялари орқали 6,3 миллиард евро (2,6 триллион тенге) ажратилган, шунингдек, умумий қуввати 10 минг МВтга тенг янгиланувчи энергия манбалари ўрнатилган.\nЕТТБ бугунги кунга қадар Қозоғистон иқтисодиётидаги 246 лойиҳага 7,5 миллиард евродан (3,1 триллион тенге) ортиқ инвестиция киритган. Хусусий секторни диверсификация қилиш ва қўллаб-қувватлаш ЕТТБнинг мамлакатдаги устувор йўналишларидан ҳисобланади.


Аҳоли жон бошига ЯИМ ва фуқароларнинг даромади бир хил эмас: шарҳ, Обида Ҳакимова\n14 Sentabr 19:00 / Published in Иқтисодиёт\nОбид Ҳакимов аҳоли жон бошига ЯИМ ва фуқаролар даромадлари ўртасидаги фарқни тушунтирди\nИқтисодий тадқиқотлар ва ислоҳотлар маркази директори Обид Ҳакимов Ўзбекистон Президенти Шавкат Мирзиёевнинг яқин беш йилда аҳоли жон бошига даромадлари 4 минг долларга кўтарилишини эълон қилган нутқига изоҳ берди.\nЭслатиб ўтамиз, Шавкат Мирзиёев Ўзбекистон Либерал-демократик партияси қурултойида 2030 йилга бориб ҳокимият аҳоли жон бошига тушадиган даромадини 4000 долларга етказиши ва ўртача даромадли давлатлардан бирига айланиш учун мустаҳкам пойдевор яратиши мумкинлигини айтган эди.\n«Албатта, бу осон иш эмас. Бунга эришиш учун, биринчи навбатда, иқтисодиётда илм-фан ва инновацияларга асосланган ривожланиш орқали янги технологиялар ва қиймат занжирларини яратиш орқали меҳнат самарадорлигини тубдан ўзгартиришимиз керак», — деди Шавкат Мирзиёев.\nПрезидентнинг бу баёноти ижтимоий тармоқларда кўплаб изоҳларга сабаб бўлди. Одамлар атиги беш йил ичида ўзбекларнинг даромади 4 минг долларгача қандай ўсишини тушунмаган.\nТаққослаш учун, Обид Ҳакимов шундай рақамларни келтирди — ҳозир Ўзбекистонда аҳоли жон бошига ЯИМ 1750 долларга яқин. Шу билан бирга, республикада ўртача ойлик иш ҳақи 2,6 миллион сўм, Тошкентда 4,2 миллион сўм.\nИТИМ директори ЯИМ ва аҳоли жон бошига даромад ўртасидаги фарқни тушунтирди.\n«Баъзи ўзбеклар биз умуман аҳоли даромадлари ҳақида гапираяпмиз деб ўйлаган. Аҳоли жон бошига тўғри келадиган ЯИМ тушунчасини аҳоли даромадлари билан аралаштириб юбормаслик керак. Кўпчиликда саволлар ва тушунмовчиликлар бор. Бу борада бир нарсани айтишим керак. ЯИМ деганда биз 1 йил ичида мамлакатда яратилган барча товарлар ва хизматларнинг умумий бозор қийматини тушунамиз», деди у.\nМасалан, дея қўшимча қилди Хакимов, агар биз мамлакатда 60 миллиард долларлик ЯИМни яратадиган бўлсак, унинг бир қисми одамларнинг иш ҳақи, қолган қисми эса ускуналар эгаларининг улуши. Ва ҳар бир алоҳида ишлаб чиқаришда иштирок этадиган омиллар ўз ҳиссасини қўшади. Бу шуни англатадики, ҳисоблашда биз ЯИМни аҳоли сонига ажратамиз ва аҳоли жон бошига ЯИМ йиғиндисини оламиз. Ўзбекистонда ялпи ички маҳсулоти ҳозирда номинал бўйича тахминан 1750 долларга тенг.\n“2030 йилга келиб аҳоли жон бошига ЯИМ 4000 долларга етиши натижасида биз халқаро стандартларга мувофиқ ўртача даромад даражаси юқори бўлган давлатлардан бирига айланамиз. Халқаро стандартларга кўра, аҳоли жон бошига ЯИМ 1000 доллардан кам бўлган давлатлар. Даромад даражаси 1000 дан 4000 минг долларгача — паст даромадли мамлакатлар, 4000 доллардан ва ундан юқори — ўрта ва юқори ЯИМ 10 минг доллардан юқори бўлган мамлакатлар”, — дея хулоса қилди у.\nTagged under: ДАРОМАД, НУТҚ, Обид Ҳакимов, ПРЕЗИДЕНТ, ЯИМ


Жезуснинг агенти мижозининг «Ювентус»га ўтиши эҳтимоли ҳақида гапирди\n«Манчестер Сити» ҳужумчиси Габриэл Жезуснинг агенти Жованни Бранчини мижозининг «Ювентус»га ўтиши мумкинлиги ҳақида гапирди.\n«Гап ажойиб футболчи ва кучли клуб ҳақида кетмоқда. Ҳамма нарса бўлиши мумкин.\nИқтисодий қийинчиликлар трансферлар сонининг камайишига олиб келиши мумкин. Келгуси трансферлар ойнасида ўтишлар кўп бўлмайди. Лекин шунга қарамай молиявий жиҳатдан йирик трансферлар амалга ошира оладиган катта клублар ҳам бор», – деб агентнинг сўзларини келтиради Calciomercato.\nАввалроқ Турин клуби 22 ёшли бразилиялик футболчини ёзги трансферлар ойнасида сотиб олмоқчилиги ҳақида айтилганди.\nЖезус бу мавсумда АПЛда 24та ўйин ўтказиб, 10та гол урди ва 4та голга ассистентлик қилди.


12:05 / 27.08.2019 3864 pdf Ўқиш режими + -\nКўча кўйда хатти-ҳаракатларида озгина енгиллик бор аёллар ҳақида кексаларимиз «эри борми?» деб сўрашади. Кўпдан буён кузатиб юрибман. Бу савол бугун аёлларга нисбатан жуда кўп маротаба ишлатилаяпти. Аёлларимиз орасида эрлари борлигини унутиб қўйишган, ёхуд эрига, эр деб қарамайдиганлар учрамоқда. Нега, сабаби нима? Кузатганларим эса жуда аянчли!\nУ аёл ҳар кун шаҳарга ишга боради. Ҳеч қачон у билан бирга кетмаган, ёнида ўтирмаган эдим. Унинг эри катта бир ташкилотда ҳисобчи бўлиб ишлар, кейин йиллик даромаддан камомад чиқиб қамалиб кетган эди. Адашмасам аёл қайсидир бир ташкилотда фаррошлик қилади. Кийиниши ўта замонавий, занг мисоли бўялган сочлари сўнги урфда турмакланган, калта юбкаси, тор кофтаси, ҳар хил упа-супа суртилган юзига қараб одамлар унга бошқача кўз билан қарашади. Кечагина уни кимдир чет эл машинасида қишлоққа ташлаб кетибди. Қайсидир ҳайдовчига иккинчи эмиш, хуллас ҳар хил миш-миш, мен бу миш-мишлардан уни ҳимояламоқчи бўламан. Нега бунақа одамлар, эри қамалиб кетган бўлса, бечора шаҳарга тушиб оғир иш қилиб келади. Ахир болаларини боқиш, керак-ку. Сен ёшгина нарса яхши-ёмонни қандай биласан? Ўйлайман, ростдан ҳам қайдан биламан. Лекин билиш учун кучлироқ эътибор қиламан. Аёл ростдан ҳам ўта замонавий кийинади, қўлидан телефон тушмайди, ҳаммага кулиб қарайди, кулишлари ўзига ярашмайди.\nБир куни ишга шошиб кетаяпсам, у ҳам машина кутаётган экан, уловга бирга чиқдим ва ёнига ўтирдим.\nМашина энди жойидан жилган эди, унинг соткасидан уят сўзлар «Алло….. (у сўзни айтишни истамайман ҳам) мен машинага чиқдим, ўша жойда кутиб туринг, деди». Ҳамма унга нафрат билан қаради. Айниқса, кексалар. Тўғриси ўзимдан уялиб кетдим. Уни фарзандлари учун шаҳарга бориб ишлаб келишидан яхшиликни кўрган кўнглимни ёмон кўриб кетдим. Эри қамоқда. Нега бегона одамни кўчада кутиб туришга мажбур қилиб, уни ҳаёли аёллар ҳеч ким эшитмаса ҳам ўз жуфтига айтишдан уяладиган сўзлар билан аташи юрагимга оғир ботди. Аёл тушиб кетгандан сўнг бир кекса онахон: «Эри қамалиб кетган. Ўлиб кетган эмас, одамлардан бўлмаса ҳам фарзандларидан, Аллоҳдан хаё қилса бўлар эди», деди. Ўша онахонга қарадим. Онахон 60 ёшни қаршилаган. Исмлари Жума ая. У кишининг синглиси амакимнинг аёли. Улар ая ҳақида гапирганда бир чиройли тарихни эшитгандек бўламан. Онахон энди турмуш ўртоғи билан унаштирилганда ҳарбий хизматга олиб кетишади. Ўша вақтларда ҳарбий хизмат муддати 3 йил бўлиб, йигит яна анча вақт бошқа мамлакатда қолиб кетади. Онахон эса одамларнинг тан-дашномига эътибор қилмасдан йигитни кутади. Вақт ўтиб йигит қайтиб келади ва чиройли уй қуришади. Тақдирни қарангки, эндигина яхши яшаб, яхши бир оила бўлишганида йигитнинг бошига ташвиш тушиб, узоқ муддатга арзимаган сабаб билан қамалиб кетади. Аёл эса фарзандларига ҳам, ўзига ҳам гард юқтирмай эрини кутади. Жазо муддати тугаб, эр қайтиб келгандан сўнг, кўп йил яшамасдан ўлим уларни ажратади. Онахон эса ҳали ҳам кўнгил уйига сабрдан, вафодан уй қуриб ирода билан яшаб келмоқда.\nНега аёллар бир хил эмас? Иккаласининг ҳам эри қамалган. Иккаласи ҳам бир миллатнинг аёллари. Нега улар ҳар хил кўз билан қарашади ҳаётга? Аёлдан сўрайман, балки ночорликдир. Сиз ҳам шу оғир кунларни бошингиздан кечиргансиз, хаётда бўлади-да, бошида эри борлар чарчаб қоляпти рўзғор ташвишларини кўтара олмай, уни дарров нотўғри тушунмайлик. Онахон жилмайиб қарайди. Менинг акам бор эди, қайнотам, қайнонам бор эди, қийинчиликларимда оримни ош қилганман болам, аёл учун қийинчилик ҳам, камбағаллик ҳам, ғам ташвиш ҳам сабрдир, ўзи йўқни кўзи йўқ деган гап, эрли аёлларга тегишли эмас. Эрининг хаёли ҳам хотин учун азиздир. Аёл эрининг хаёлига ҳам сиғиниб қараши лозимдир дейишади. Чиндан ҳам шундай эканми, сиғиниб яшаш …\nМақолани бошлашимдан олдин бирга ишлайдиган ҳамкасабамга мурожаат қилдим. У киши сени бир жойга олиб бораман. У ерда кўрганларинг мақолангда ёритилса, хурсанд бўлар эдим, дедилар. Мен рози бўлдим. Орадан 2 кунлар ўтиб опа мени кечга яқин Кармана туманидаги Дўрмон қишлоғига бошлаб бордилар. Сарамжон-саришта хонадонда мақоламга асос бўладиган қандайдир воқеа бор экан, деб аввалига ҳайрон бўлдим. 15 ёшли қиз бизни кулиб қарши олди ва онаси ўтирган хонага бошлади. Хонага кираверишда оёқ кийимлар турадиган жойда эркак кишининг ялтираб турган туфлисини кўриб, турмуш ўртоғи ишдан вақтли қайтган экан, деган ноқулайлик билан хонага кирдим. Хонадон соҳибаси қандайдир бир китоб мутолаа қилиб турган экан, бизни кўриб хурсандчилик билан қарши олди. Анча вақт аёл билан суҳбатлашдик. Мен бу аёлнинг мақолам билан қандай боғлиқлиги борлигини қидириб чарчадим. Ҳолатимни сезган ҳамкасабам, аёлга «ҳали ҳам турмуш ўртоғингизни унутмай қийналиб юрибсизми?» дедилар. Аёл маҳзун тортди, мен унутсам фарзандларим унутади. Қариндош-уруғ унутади, эл унутади, деди. Кўз олдимга ташқарида ялтираб турган эркаклар туфлиси келди. Фарзандиникидир, деган хаёлда дастурхон попугини ўйнаб турган 35 ёшлардаги аёлга тикилдим. Эътибор қилмаган эканман. Аёлнинг лаблари тишлар изидан яра бўлиб кетган нигоҳларида қандайдир бир дард уя қурганлиги маълум эди. Ёқимсиз жимликдан сўнг ҳамкасабам қистови билан кетишга чоғландик. Аёл эса овқат маҳали бўлиб қолганлиги сабабли таомсиз кетмайсизлар, дея овқат сузишга чиқиб кетди. Дастурхон устида овқат келишини кутиб турган 2 ўғилни қайси бири бояги туфлини кийиши мумкинлигини ўйлаб охирига етолмадим. Негаки, болаларнинг ёши 10-12 ёшларда эди. Аёл таом сузиб келди. Эътиборимни дастурхон тўрига оила бошлиғи ўтирадиган жойга сузиб келинган овқат тортди. Таомни битта кўп сузиб келибсиз, дедим. Фарзандлар ҳам, ҳамкасабам ҳам негадир аёлга эмас, менга қарашди. Қарашлар замирида эса … Уларни тушунишга қанча харакат қилмай, уддалай олмасдим. Тўғриси, ҳар хил фикрлар руҳиятимда ғужғон ўйнар, қандай хулосага келишни билмас эдим? Тезроқ бу ердан кетишни, ташқарига чиқиб, ҳамкасабамдан кўрганларим изоҳини сўрашни хоҳлар эдим. Бу сирли хонадондан чиқишимиз билан ҳамкасабамга термулдим. Эшитганларим эса аёлнинг турмуш ўртоғи 10 йил олдин автоҳалокат туфайли вафот этган. Аёл 10 йил мобайнида қазо қилган эрини кийимларини ювар, уларга дазмол босар, ҳар куни эрталаб оёқ кийимни тозалаб ишга кетадилар, деб ташқарига қўйиб қўяр экан. Ҳаттоки, ҳар доим эрига овқат сузиб келар, овқатни дастурхон тўрига қўйиб, кейин фарзандларига едирар экан. Бу сўзларни эшитиб тилимдан чиққан биринчи унинг ақли жойидами дедим. Ҳамкасабам эса аёлнинг лабларига қарадингми, сенга ўхшаган ҳар бир одам бу ҳолатга изоҳ сўраганда, ёки излаганда аёл гапиролмайди, ичидаги изтиробларини тишлари билан лабларига босади, дедилар. Кўз олдимга эшик олдида ялтираб турган туфли, дастурхон устига сузиб келинган ортиқча овқат. Тиш излари яра қилиб ташлаган лаблар, ичида мунг, соғинч, изтироб, қотиб қолган маюс кўзлар келди. Тилимдан эса ИРОДА, САБР, ҚАНОАТ, АЁЛ, СЕВГИ деган сўз учиб чиқди. Нега бундай бўлди билмайман. Билганим, аёл эрини хотирасига суяниб яшаётган ва бу дунёда уни ушлаб турган ягона нарса ҳам шу хотиралар ва мен тан берган ирода эди.\nАллоҳ таоло айтади: «Хотинларингизнинг итоатсизлигидан қўрқсангиз, аввало уларга панд-насиҳат қилинглар, сўнг (яъни, насиҳатларинг кор қилмаса), уларни ётоқларда тарк қилингиз, (улар билан бир жойда ётманг, яқинлашманг) сўнгра (яъни, шунда ҳам сизларга бўйинсунмасалар), уринглар! Аммо сизларга итоат қилсалар, уларга қарши бошқа йўл ахтарманглар. Албатта, Аллоҳ энг юксак ва буюк бўлган зотдир» (Нисо сураси, 34-оят).\nДарҳақиқат, атрофга қараб қайсидир бир аёлнинг эри чет элда ишлашга кетганини ва аёл бошқа одам билан нозик туйғулар исканжасида юрганини, қайсидир бир аёлнинг эри оғир бетоблиги, лекин аёл эри бетоб бўлгандан сўнг синфдоши билан севишиб қолганини, эри ҳам аёл ҳам яхши бир ташкилотда ишлаши, бир байрам баҳонасида аёл уйга келмай, ишхонасидаги бир эркак билан меҳмонхонада тунаганини кўрдим, эшитдим. Сиз ҳам бундай манзараларга кўзингиз тушганини биламан. Миллатимиз учун энг ёмони, бу аёлларнинг фарзандлари бор, қизлари бор, улар эртага аёл, она бўлади. Бу аёллар тарбиялаган фарзандлар эртага от ўрнини той босар қабилида қадам ташламайдими? Ёхуд бу ноъмақбул ҳаракатларни давом эттирмайдими? Мени шу нарса ташвишга солди ва яна юрагимга оғриқ солган энг ёмони айрим ўзбек аёлларида итоат, сабр, бурч, эътиқод, ирода деган туйғулар қачон йироқлашди экан? Миллатимиз аёлларига шу хислатлари учун ҳам иззат-эҳтиром кўрсатишган. Нега энди не-не замонлар оша ўзга халқларни лол этиб келган ўзбек аёлининг бугунги кўринишида юқоридаги каби иллатлар учрамоқда? Баъзи бир аёлларимиз замон ўзгарди, эркакларнинг ўзи-чи дейишмоқда! Эркакларни қўя турайлик ўзимизга назар солайлик Назаримда замон аёл учун ҳеч қачон ўзгармайди. Ўзгармасин ҳам.\nУчкун 21:28 / 03.09.2019\nОила учун ибратли макола\nШоирахон Юлбарсбек кизи 16:40 / 27.08.2019\nАссалому алайкум ва Рахматуллохи ва Барокатух! Ушбу маколангизни укиб тугриси мен хам шундай аёлларни курганман. Аллохдан айрим мана шундай аёлларимизга Узи инсоф беришини ва шайтонга йулидан адаштирмаслигини ва бошка аёларимизга хам Аллохдан уларга сабр, токат ва келажакдаги фарзандларига яхши она булишини дуо килиб сураб коламан Омин.\n18:20 / 26.08.2019 503\n14:05 / 27.08.2019 2149\n2967 12:03 / 08.12.2018\nҒассон айтади .Басралик дўстларимиз шундай дейишди .Бир киши Юнус ибн Убайднинг олдига келиб, ҳоли танглиги, турмуши ғамташвишли эканидан шикоят қилди. Юнус .Шу давоми...\n468 08:00 / 18 февраль


Сеул ўзбек талабалари учун виза талабларини кучайтирди\n11 апрел 2021, Тошкент вақти: 12:03\nСеул кўчалари (2018 йил апрелида олинган сурат).\nКорея ҳукумати талабалар орасида ноқонуний муҳожирлар сони кескин ошиб кетиши сабабли ўзбекистонлик талабалар учун бериладиган D-2 ва D-4 визаларини олиш талабларини қийинлаштирган. Бу ҳақда Ўзбекистон ёшлари умумжаҳон ассоциацияси (WAYU-O`zbekiston) ўз Телеграм-канали орқали маълум қилади.\nҚайд этилишича, виза ҳужжатларига қуйидаги ўзгаришлар киритилган:\n1. Банк депозит ҳужжатлари:\n- Бакалавр, магистр ва PhD учун 20,000 долларлик депозит банк ҳисоб рақамида камида 3 ой давомида турган бўлиши шарт.\n- Д-4 виза - тил курслари учун KDB Банкдаги ҳисоб рақамда 3 ой давомида турган бўлиши шарт.\n- Агар банк маълумотномасида депозитнинг сақланиш муддати аниқ кўрсатилган бўлса, бошқа банклардан олинган маълумотнома ҳам қабул қилиниши мумкин.\n2. Ота-онаси даромадлари ҳақида маълумот:\n- Ота-онаси расмий иш жойидан маълумотнома (ингизчага таржима қилинган бўлиши ва берилган ташкилот телефон рақамлари кўрсатилган бўлиши шарт)\n- Ота-онасининг банк карталари ҳисоб рақамларидаги пул кирим-чиқимлари ҳақида маълумотнома ёки шахсий мол-мулкка эгалик ҳақида маълумотнома\n3. Виза берилмаган ҳолатда, берилмаган кундан бошлаб 3 ой давомида қайта ҳужжат қабул қилинмайди (аввал 1 ой эди)\n4. Тилни билиш сертификати (қалбаки сертификатлар кўпайиб кетганлиги туфайли):\n- Инглиз тили бўйича бакалавр, магистр, PhD: энг камида IELTS 5.5, TOEFL 530 ёки TOEFL IBT 71 сертификати ҳам қўшимча топширилади. Сертификатнинг ҳақиқийлиги элчихонада текширилади.\nМазкур талаблар жорий йил 1 майидан амал қила бошлаган.


Rossiya O'zbekisyonga neft yetkazib berishni to'xtatadimi? - Sahifa.uz\nG'iyos Safarov 04/05/2018\tYurtimiz yangiliklari Fikr qoldirish 30 Ko'rilgan\nРоссия Ўзбекистонга нефть етказиб беришни яна тўхтатди. Россия Федерациясининг Ёқилғи-энергетика комплекси марказий диспетчерлик идораси маълумотларига кўра, апрель ойида етказиб бериш ишлари амалга оширилмаган.\n2018 йил давомида Россия нефтининг Ўзбекистонга экспорти 36 минг тоннани ташкил этди. Ёқилғи-энергетика комплекси марказий диспетчерлик идораси иккинчи чорак учун экспорт жадвали ҳозирча Ўзбекистонга нефть етказиб беришни назарда тутмаётгани ҳақида хабар тарқатмоқда.\nБундан аввал, Россия Энергетика вазири Александр Новак Россия ва Ўзбекистоннинг нефть етказиб бериш бўйича ҳукуматлараро келишув музокаралари якуний босқичга етганини таъкидлаганди. «Ўзбекистонга нефть етказиб бериш тўғрисидаги ҳукуматлараро битимни муҳокама қилиш сўнгги босқичда турибди», – дея айтиб ўтди у Қандим газ комплексининг ишга туширилиш маросимида чиқиш қилиб.\nАввалроқ, Россия Федерацияси энергетика вазирининг ўринбосари Кирилл Молодцов «Газпром нефть» келгуси йилда Ўзбекистонга 1 миллион тоннагача нефть етказиб бериш имкониятларини кўриб чиқаётгани ҳақида хабар қилганди.\nАслида Ўзбекистон «Газпром» билан биргаликда уч йилдан сўнг 5 млн. тоннага мўлжалланган янги нефтьни қайта ишловчи заводни ишга туширишни режалаштирмоқда. Бироқ етказиб бериш ҳажмини ошириш учун Қозоғистон орқали нефть қувурларини кенгайтириш талаб этилади.\nҲозирги пайтда Ўзбекистон йўналиши бўйича эркин ўтказиш қуввати фақат 500 минг тоннани ташкил этади, етказиб бериш ишлари амалга оширилаётган «Шагир» нефть қуйиш эстакадасининг қуввати эса – 700 минг тонна.\nМаълумот учун, 2018 йил январь ойида Россия Ўзбекистонга 24,9 минг тонна нефть етказиб берди, февралда эса етказиб бериш амалга оширилмади. Март ойида бу ишлар қайта тикланди ва 11,1 минг тоннани ташкил этди.\nЎтган йилда Россия нефтининг Ўзбекистонга экспорти 68,2 минг тоннани ташкил этганди. Хусусан, ноябрь ойида Ўзбекистонга 30 минг тонна, декабрда эса 38,2 минг тонна нефть етказиб берилди.\nOldingisi O‘zbekistonda jinoiy javobgarlikka tortish muddatlari qisqartiriladi\nKeyingisi Osiyo Kubogi-2019 final bosqichiga bugun qur’a tashlanadi


Имон заифлашиш ҳақида\n09:30 / 08.06.2018 | OLLOYOR | 2296\nАссалому алайкум! Мен доим намоз ўқиб юрар эдим. Базида қазо қилиб қўярдим. Секин секин иймоним заифлашдими қалбим қорайдим билмиман қазо намозларим сони кўпайишни бошлади. Охир оқибат намоз ўқимай қўйдим. Буни жуда катта гуноҳ эканини биламан бенамозга жаннат йўқ эканини ҳам биламан, лекин ҳичам намозни бошлай олмайман, бошласам ҳам бамдод ўқийман пешин қолиб кетади. Шунга ўхшаш ола намоз ўқиб яна тўхтаб қоляпман. Қалбимга ором қайтиши учун иймони қувватланиши учун нима маслахат берасизлар? Ўзим бозорда тижорат қиламан, кўз зиноси туфайли қалбим қорайдимикин? Ёрдам беринглар устозлар йўл кўрсатинглар илтимос.\nВаалайкум ассалом! Инсонни еган овқатига қараб баданида ўзгариш бўлади. Нотўғри нарсани истеъмол қилса ичкетар бўлиб ҳамма вақт ҳожатхонага тортадиган бўлиб қолади. Худди шунингдек кўз, қулоқ, бурундан қалбга Аллоҳ ҳаром қилган нарсалар кирса қалб ҳам ҳаром нарсага тортадиган бўлиб қолади. Ичингиз ўтадиган бўлиб қолишдан сақланиш учун ҳамма нарсани еявермаганингиздек, қалбни сақлаш учун ҳам сақланиш керак.\nБиринчиси иймоннинг айни ўзини борлиги.\n35. Аллоҳ осмонлар ва ернинг нуридир.(Нур сураси).\n257. Аллоҳ иймон келтирганларнинг дўстидир. Уларни зулматлардан нурга чиқарур. (Бақара сураси).\nБу қалбга солинадиган нур барчамиз биладиган чироқлар каби кучли ҳам кучсиз ҳам бўлади. Пардалар кўтарилган сари у нур кучайиб ва зиёдалашиб бораверади. Охир оқибат авжи камолига ҳам етади ва бу нур қалбдан ёйилиб-ёйилиб инсоннинг бутун қуввати ва аъзоларини қамраб олади. Шу вақтда инсоннинг қалби очилади ва у ҳар бир нарсанинг ҳақиқатини тушуна бошлайди ва ғайб оламидаги ғайбга тегишли нарсалардан воқиф бўлади. Ҳар бир нарсани парда бўлмагани учун ўз ўрнида кўради. Пайғамбар алайҳимуссаломларнинг баён қилган барча нарсаларини қалбдан ишонч ҳосил қилади. Шу нурни қуввати ва зиёдалигига қараб барча шаръий буйруқ ва қайтариқларга итоат қилишга унинг қалбида чорловчи ва ундовчи куч пайдо бўлади ва бу нур шариатдаги гўзал хулқлардаги, солиҳ амаллардаги ва мақтовга лойиқ қобилятлардаги нурлар билан қўшилиб, инсоннинг шаҳвоний хирси, ёмон амаллардан ҳосил бўладиган зулматларни кетказувчи нур бўлади. Инсон нурни зиёда қилишда давом этаверса илоҳий нур ва тугаб битмас файз баракот ёғиладиган жойга айланади. Буни Аллоҳ таоло “Нур устига нур” ояти ва қуйидаги оятда баён қилган.\nنُورُهُمْ يَسْعَى بَيْنَ أَيْدِيهِمْ وَبِأَيْمَانِهِمْ يَقُولُونَ رَبَّنَا أَتْمِمْ لَنَا نُورَنَا وَاغْفِرْ لَنَا إِنَّكَ عَلَى كُلِّ شَيْءٍ قَدِيرٌ۝\n8.... Уларнинг нурлари олдиларида ва ўнг тарафларида юриб борадир. Улар эса: «Роббимиз, бизга нуримизни батамом қилиб бер, гуноҳларимизни мағфират қил, албатта, Сен ҳар бир нарсага ўта қодирсан», – дерлар. (Таҳрим сураси).\nУнинг икки даражаси бор. Ижмолий ва тафсилий. Аллоҳ таолони борлиги ва ғайбга тегишли ишларнинг борлигини ижмолли тарзда мулоҳаза қилиш. Бу “Лаа илааҳа иллаллоҳ Муҳаммадур росуулуллоҳ” калимасини зеҳнда тасаввур қилиб қалби билан тасдиқ қилганда ҳосил бўлади. Буни иймони мужмал дейилади.\nҒайбий иш ва ҳақиқатларни алоҳида-алоҳида далиллари билан бирга мулоҳаза қилиб тасдиқ қилишни батафсл тасдиқ қилиш ва иймони муфассал ҳам дейилади.\nУчинчи борлиқ. Унинг иймон деган номини борлиги. Бу калимаи шаҳодатни тилда айтиб иқрор қилиш билан бўлади. Маълумки бир нарсани тилда талаффуз қилиб унинг айни ўзи воқеъликдаги тасдиғи бўлмаса бефойдадир. Шундай бўлса ҳам дунёвий ишларда уни эътиборга олинади. Бу дунё сабаблар олами бўлиб, кимнинг қалбини ҳолати қандай эканлигини билиб бўлмайди. Кимнинг қалбида иймоннинг асл нури бор ёки йўқ эканлигини ҳам билиб бўлмайди. Тилида иқрор қилиб турса, калимани айтиб турса унга мўмин деган ҳукмни берилаверади. Расулуллоҳ соллаллоҳу алайҳи васаллам ҳам бир неча ҳадисларида “Лаа илааҳа иллаллоҳ Муҳаммадур росуулуллоҳ” калимасини айтган кишини мўмин деб ҳисоблайверганлар. Ҳисобини Аллоҳ таолога ҳавола қилганлар ва вафот топса унга жаноза ўқийверганлар.\nРасулуллоҳ соллаллоҳу алайҳи васаллам Аллоҳ берган ўша нурни нималар зиёда қилишини ва нималар уни йўқ қилишини айтиб ўтганлар. Масалан “Ҳаё иймондандир” деганлар. Яъни инсон ҳаё қилишда бардавом бўлса ўша нур қалбда собит бўлиб, нури порлаб туради. Барча солиҳ амаллар нур, фарз амаллари чексиз нур, гўзал хулқлар ҳам нур, суннатларнинг барчаси нур. Ким шу ишларни қанчалар кўпайтирса иймонининг нури ҳам кучайиб зиёдалашади. Аллоҳ таоло билан ўртасидаги зулматлар чекинади. Масалан инсон сув ичса чанқоғи қониб танаси роҳатланишини ҳис қилганидек, солиҳ амалларни қилса Аллоҳ ваъда қилган мукофотга эришишини аниқ ҳис қилади. Ёки акси инсон қон томирини кесиб ташласа қони оқиб ўлишини аниқ билганидек, гуноҳ қилса Аллоҳ ваъда қилган азобга дучор бўлишини ҳам ҳис қилиб қолади.\nРасулуллоҳ соллаллоҳу алайҳи васаллам “Зино қилувчи зино қилаётганида мўмин ҳолида бўлмайди” деганлар. Яъни нур бўлган ўша иймоннинг ўзи чиқиб туради. Бу каби ишлар кўпайган сари ўша нур сўниб бораверади. Аллоҳ сақласин ўша нур охир оқибат ўчиб қолиши ҳам мумкин. Валлоҳу аълам!\nТовуқ фермасидан закот\nЖанозада аёллар иштироки\nНамозга киришда қулоқни қоқмаса\nКўзни юмиб намоз ўқиш\nХуфтонни қайта ўқийманми?\nНамозга кеч қолган\nМашинада ўқилган намоз\nсафар намози хакида\nМуқтадий хато қилса\nҚазо намозларга такбир\nАвтоуловда намоз ўқиш мумкинми?


Макка ва Мадина йўлида автобус ЙТҲга учради. Қурбонлар кўп.\nСаудия Арабистонида рўй берган йўл-транспорт ҳодисаси оқибатида камида 35 киши ҳаётдан кўз юмди деб хабар берди ТАСС маҳаллий полиция маълумотига асосланиб.\nБугундан бошлаб банклардан кредитларни "пропискасиз" олиш мумкин\n16 октябрдан жисмоний шахслар исталган банкдан кредит олиши мумкин. Бунда “прописка“нинг аҳамияти йўқ. Ҳукуматнинг тунги вақтда фаолият юритувчи умумий овқатланиш корхоналари ва кўнгилочар объектларда жамоат хавфсизлигини таъминлашга доир қўшимча чора-тадбирлар тўғрисидаги қарорига мувофиқ, 2019 йил 15 октябрдан бошлаб умумий овқатланиш...


Икарди Месси терма жамоада ўйнашини тақиқлаган ягона футболчи эмаслиги маълум бўлди\n19:50 / 19.10.2016\nТаниқли италиялик футбол агенти Марко Трабукки Аргентина терма жамоаси сардори Лионель Месси терма жамоада қайси футболчилар ўйнашини белгилаши ҳақида айтиб ўтди. У «Матч ТВ» телеканалида «Культ Тура» кўрсатуви бошловчиси саволларига жавоб қайтарган.\n- Икарди ўз дўстининг рафиқасини тортиб олган. Шундан кейин ҳам уни аҳмоқликда айбламайсизми?\n– Нега экан, бу унинг шахсий ҳаётику? Лекин у ўзини ёмон тутгани тўғри. Мен Аргентина каби хулқ-атвор биринчи ўринга чиқариладиган мамлакатларда бу ҳол кузатилганини тўғри тушунаман, Марадона ҳам, Месси ҳам унинг терма жамоада ўйнашига қарши чиқишди.\n- Месси Икардининг терма жамоага чақирилишига вето қўйиб тўғри қилганми?\n– Мен биламанки, Месси бундан аввал ҳам шундай қилган. У Пасторенинг 2014 йилги жаҳон чемпионатига боришига қарши чиққанди. Шундай экан, Месси терма жамоадаги асосий шахс. У Аргентина футболида катта нуфузга эга, барчасини у ҳал қилади.\n- У Пасторени нега чиқиштирмаганди?\n– Буни аниқ билмайман. Мен Месси эмасман. Лекин мен Пасторенинг агенти билан анча йиллардан бери танишман. Шунинг учун бу воқеа ҳақида бироз биламан.\nҲозир Пасторе 2014 йилги мундиалда иштирок этмаганини ҳеч ким эслаб ўтирмайди ҳам.\nБундан олдинроқ Месси ўзининг бошқа бир ватандоши ҳамда дўсти ҳисобланган, Италиянинг «Торино» клубида ўйновчи Макси Лопеснинг рафиқаси Ванда Нарани ундан тортиб олгани учун бошқа бир аргентиналик футболчи Мауро Икардини термага чақирилишини истамаётгани ҳақида хабар берилганди.\nМесси Икарди Пасторе


Ҳолливуд тарихида илк бор ўзбек киночиси фильм суратга олди\n19 август 2018, Тошкент вақти: 00:58\nфеврал 18, 2014\nЎзбек кино устаси, тошкентлик 40 яшар Баҳодир Йўлдошев дунë кино саноати марказига айланган Ҳолливудда бадиий фильм суратга олган илк ўзбек режиссери бўлди. “Ўлим фариштаси” деб номланган фильм ўткир сюжетли жанговар драма жанрида олинган.\nОзодлик билан интернетда ўтказилган қисқа ëзма суҳбатда Баҳодир Йўлдошев Ҳолливудда кино олаëтган илк ўзбек бўлганидан фахрланишини билдирди¸ва ўзидан олдин Ҳолливудда Тимур Бекмамбетов ҳам кино олганини айтиб ўтишни лозим топди.\n“Ўлим фариштаси” фильми гиëҳванд моддалар контрабандасига қарши курашаëтган махсус хизматлар ходимининг ватан равнақи йўлидаги шиддатли мужодаласи ҳақида.\nБутун дунё кинематографиясидаги фильмлар маълумотларини акс эттириб борувчи imdb.com сайтида бу киноасар криминал ва драма жанрига киритилган.\nФильмга берилган қисқача таърифда ушбу кино махсус хизматларнинг қаҳрамонлиги ҳақида: “Махсус хизмат гуруҳининг командири наркотужжорлар тўдасига қарши курашиб, хотинидан айрилади, унинг боласини эса гаровга олишади”.\nБюджети деярли 3 миллион АҚШ долларини ташкил этган бу фильмнинг асосий саҳналари бир ой мобайнида АҚШда, қолган 20% саҳнаси Хоразм ва Тошкентда суратга олинган.\nРежиссер Баҳодир Йўлдошев ишлаган “Ўлим фариштаси” (Angel of Death) фильмининг трейлери интернетга қўйилган.\nФильмнинг трейлерини томоша қилган москвадаги “Чарли” студияси раҳбари, таниқли киночи Худойберган Юсупов назарида киноасар юқори эстетик савияда суратга олинган.\n“Ўлим фариштаси”да америкалик, ўзбек, қозоқ ва рус актёрлар иштирок этган.\nУлар орасида энг яхши танилганлари Арманд Ассанте, Игорь Савочкин, Максим Акбаров, Санжар Мадиев ва Улуғбек Қодировлар экани айтилади.\nТахтапулдан чиққан киночи\nТошкентнинг эски шаҳар мавзеидаги “Тахтапул” маҳалласида туғилган Баҳодир кичкиналигида рассом бўлишга ҳавасланди.\nЎғлининг рассомликка мойиллигини кўрган она Баҳодирни Тошкентдаги рассомлик интернатига берди.\nБаҳодир олтинчи синфга қадар рассомлик сирларини таниқли устозлардан ўрганди. Аммо математика фанидан паст баҳо олгач, интернатда бошқа ўқишни истамади ва рассомликдан кўнгли совуди.\nЎғлининг санъаткор бўлишини истаган она уни Тошкент Хореография билим юртига ўқишга берди. 3 йил рақс мактабида ўқиган Баҳодир ўрта таълимни пировардида цирк санъати билим юртида тугатди.\nТақдир тақозоси билан бир-икки йил Милиция академиясида ҳам ўқиган Баҳодирнинг тақдири унга отаси видеокамера совға қилганидан кейин буткул ўзгариб кетди.\nБаҳодир 1996-йилда бир ҳаваскор сифатида илк киносини суратга олди. Кейин эса ўша кезда мамлакатда илк қадамларини ташлаëтган клипмейкерлик соҳаси Баҳодирни ўз қучоғига олди.\nЎтган йиллар давомида Баҳодир Йўлдошев уста клипмейкер сифатида донг чиқарди. Кейин эса у бадиий кинони суратга олишга жазм қилди.\nКимсасиз оролдаги сўнгги япон самурайи ҳақида ҳикоя қилувчи “Шима” фильми санъаткор учун катта кинога йўлланма бўлди. 2007 йилда бу фильм 29-бор ўтказилган Халқаро Москва кино фестивалида намойиш қилинди.\nФильм тақдимотида Озодлик билан суҳбатлашган Баҳодир Ҳолливудни забт қилиш орзусида эканини билдирган эди.\nОрадан 7 йил ўтиб Баҳодирнинг орзуси ушлади. Тошкентнинг Тахтапулидан чиққан киночи Ҳолливудда кино суратга олган илк ўзбек сифатида тарихга кирди.


Кашмирнинг Ҳиндистон назоратидаги қисмида жойлашган Анантнага шаҳрида шанба куни содир бўлган граната портлаши оқибатида камида 10 киши жароҳат олди. Бу ҳақда шаҳар полицияси хабар берди. Ҳуқуқ-тартибот идоралари воқеа ҳақида батафсил маълумот бермаяпти, фақат жароҳатланганлар орасида полициячи ва журналист борлигини билдирмоқда. Айни пайтда, маҳаллий оммавий ахборот воситаларининг хабарига кўра, гранатани Кашмирда фаолият юритаётган террористик гуруҳлардан бирининг аъзолари портлатган. Теракт ҳукумат биноларидан бири яқинида содир этилган. Ҳозир жабрланганлар касалхонага ётқизилган бўлиб, уларнинг ҳаёти хавф остида эмас. Полиция воқеани текшириш ва жиноятчиларни қидириш билан шуғулланмоқда. Портлаш ҳудуди қуршаб олинган, ҳуқуқ-тартибот идоралари ходимлари воқеа гувоҳларини сўроқ қилишмоқда. Кашмирда фаолият юритаётган экстремистик гуруҳларнинг ҳеч бири ҳозирча содир бўлган воқеа учун жавобгарликни ўз зиммаларига олишмаган. – Дарё уз Янгиликлар\nҚишлоқ хўжалиги вазирлиги пиёз етиштирган деҳқонлар муаммосини ҳал этиш устида ишлаётганини маълум қилди\nШавкат Мирзиёев Хўжаобод туманидаги кўп қаватли уйлар қурилишидаги камчиликларни кўрсатиб ўтди\nПрезидент Рамазон ҳайити муносабати билан 258 кишини афв этди\nШавкат Мирзиёев Марҳамат туманига борди\nИжтимоий тармоқда Kun.uz номидан очилган сохта саҳифалардан огоҳ бўлинг\nДиёр Имомхўжаев ПФЛ директори бўлиши кутилмоқда\n«Вақф» фонди раҳбари — икки йиллик фаолият сарҳисоби ва олдиндаги режалар ҳақида\nСирдарёга етиб борган қурувчи ва ҳашарчилар сони маълум қилинди\n«Шомуродов – №1» – Россия миллий жамоаси ва «Зенит» собиқ ҳужумчиси Элдорни Дзюбадан устун қўйди\nКипрда коронавирусга чалинган сайёҳлар бепул даволанади\nАҚШ Хитойдан келтириладиган 78 турдаги маҳсулотга бож тўловларини вақтинча бекор қилди\nЯпонияга келган хорижлик сайёҳларга пул берилиши ҳақидаги хабарлар рад этилди\n“На вакцина, на дори бор”: Меркель Германия ҳамон пандемиянинг бошида эканини айтди\nЯпонияга Қирғизистон ва Тожикистон фуқаролари кириши тақиқланди\nГлавная / Жаҳон / Кашмирнинг Ҳиндистон назоратидаги қисмида жойлашган Анантнага шаҳрида шанба куни содир бўлган граната портлаши оқибатида камида 10 киши жароҳат олди. Бу ҳақда шаҳар полицияси хабар берди. Ҳуқуқ-тартибот идоралари воқеа ҳақида батафсил маълумот бермаяпти, фақат жароҳатланганлар орасида полициячи ва журналист борлигини билдирмоқда. Айни пайтда, маҳаллий оммавий ахборот воситаларининг хабарига кўра, гранатани Кашмирда фаолият юритаётган террористик гуруҳлардан бирининг аъзолари портлатган. Теракт ҳукумат биноларидан бири яқинида содир этилган. Ҳозир жабрланганлар касалхонага ётқизилган бўлиб, уларнинг ҳаёти хавф остида эмас. Полиция воқеани текшириш ва жиноятчиларни қидириш билан шуғулланмоқда. Портлаш ҳудуди қуршаб олинган, ҳуқуқ-тартибот идоралари ходимлари воқеа гувоҳларини сўроқ қилишмоқда. Кашмирда фаолият юритаётган экстремистик гуруҳларнинг ҳеч бири ҳозирча содир бўлган воқеа учун жавобгарликни ўз зиммаларига олишмаган.\nКашмирнинг Ҳиндистон назоратидаги қисмида жойлашган Анантнага шаҳрида шанба куни содир бўлган граната портлаши оқибатида камида 10 киши жароҳат олди. Бу ҳақда шаҳар полицияси хабар берди. Ҳуқуқ-тартибот идоралари воқеа ҳақида батафсил маълумот бермаяпти, фақат жароҳатланганлар орасида полициячи ва журналист борлигини билдирмоқда. Айни пайтда, маҳаллий оммавий ахборот воситаларининг хабарига кўра, гранатани Кашмирда фаолият юритаётган террористик гуруҳлардан бирининг аъзолари портлатган. Теракт ҳукумат биноларидан бири яқинида содир этилган. Ҳозир жабрланганлар касалхонага ётқизилган бўлиб, уларнинг ҳаёти хавф остида эмас. Полиция воқеани текшириш ва жиноятчиларни қидириш билан шуғулланмоқда. Портлаш ҳудуди қуршаб олинган, ҳуқуқ-тартибот идоралари ходимлари воқеа гувоҳларини сўроқ қилишмоқда. Кашмирда фаолият юритаётган экстремистик гуруҳларнинг ҳеч бири ҳозирча содир бўлган воқеа учун жавобгарликни ўз зиммаларига олишмаган.\nNush 06.10.2019\tЖаҳон Comments Off on Кашмирнинг Ҳиндистон назоратидаги қисмида жойлашган Анантнага шаҳрида шанба куни содир бўлган граната портлаши оқибатида камида 10 киши жароҳат олди. Бу ҳақда шаҳар полицияси хабар берди. Ҳуқуқ-тартибот идоралари воқеа ҳақида батафсил маълумот бермаяпти, фақат жароҳатланганлар орасида полициячи ва журналист борлигини билдирмоқда. Айни пайтда, маҳаллий оммавий ахборот воситаларининг хабарига кўра, гранатани Кашмирда фаолият юритаётган террористик гуруҳлардан бирининг аъзолари портлатган. Теракт ҳукумат биноларидан бири яқинида содир этилган. Ҳозир жабрланганлар касалхонага ётқизилган бўлиб, уларнинг ҳаёти хавф остида эмас. Полиция воқеани текшириш ва жиноятчиларни қидириш билан шуғулланмоқда. Портлаш ҳудуди қуршаб олинган, ҳуқуқ-тартибот идоралари ходимлари воқеа гувоҳларини сўроқ қилишмоқда. Кашмирда фаолият юритаётган экстремистик гуруҳларнинг ҳеч бири ҳозирча содир бўлган воқеа учун жавобгарликни ўз зиммаларига олишмаган. 24 Показы\nАҚШ президенти Дональд Трамп Оқ уй ҳузуридаги Миллий хавфсизлик кенгаши ходимларининг сонини сезиларли даражада қисқартириш тўғрисида махфий буйруқ берди. Бу ҳақда Bloomberg агентлиги хабар қилди.\nАгентликнинг ёзишича, Трампнинг фармони Оқ уй аппарати бошлиғи вазифасини бажарувчи Мик Малвени ва президентнинг миллий хавфсизлик бўйича янги маслаҳатчиси Роберт О’Брайен томонидан кенгаш ходимларига етказилган.\nBloomberg’нинг эслатишича, Трамп 310 киши, асосан Давлат департаменти, Пентагон ва махсус хизматларнинг собиқ ходимларидан иборат бўлган миллий хавфсизлик кенгаши самарадорлигини оширишга қарор қилган.\n24 сентябрь куни вакиллар палатаси спикери Нэнси Пелоси Трампга нисбатан импичмент жараёни бошланганини эълон қилганди.\nПред. Қозоғистонда Ўзбекистон фуқаросининг жасади топилди\nСледующая Туркий тилли давлатлар савдо-саноат раҳбарлари Тошкентда учрашди\nГермания ҳукумати коронавирус тарқалиши билан боғлиқ вазиятни назорат остига олган бўлса-да, мамлакат ҳамон пандемиянинг бошида …


Канададаги аномал иссиқдан 500 киши вафот этди\n22 май 2022, Тошкент вақти: 15:17\nКанададаги кўчма фонтанлардан бири.\nКанада ғарбида минтақа учун кутилмаган даражада аномал иссиқ ҳаво ўрнагани ортидан деярли 500 киши вафот этди.\nҲукумат аномал иссиқ ортидан ҳалок бўладиганлар сони кўпайиши мумкинлигидан ташвишланмоқда.\nКанада ғарбидаги энг йирик Ванкувер шаҳрида иссиқдан қурбон бўлганлар сони камида 130 кишини ташкил қилди. Ўлганларнинг асосий қисми кексалар ва хроник касаллиги бўлган беморлардир.\nМазкур минтақада тўрт кун қаторасига 49,5 дарада иссиқ бўлган.Мазкур ҳудудда фавқулодда вазият эълон қилинди, мактаблар, болалар боғчалари ва бошқа кўплаб ташкилотлар фаолияти тўхтатилди.\nМаҳаллий ҳукумат шаҳар кўчаларига кўчма фонтанлар ва сув пуркагичлар ўрнатди ҳамда ҳокимиятга қарашли бўлган бўш биноларда кондиционерлар ўрнатиб, “совутиш марказлари”ни ташкил қилмоқда.\nАномал иссиқ АҚШнинг шимоли-ғарбий ҳудудларида ҳам кузатилмоқда. Портленд (Орегона штати) ва Сиэтл (Вашингтон штати) шаҳарларида 1940 йилдан бери биринчи марта 46 даража иссиқ бўлди.\nАномал иссиқдан Орегонада 60 киши, Вашингтон штатида 10 киши ўлгани хабар қилинди.


“Отамизни ўлдирганларни афв этамиз”. Қошиқчининг оила аъзолари қотилларни кечирди | Qalampir.uz\n“Отамизни ўлдирганларни афв этамиз”. Қошиқчининг оила аъзолари қотилларни кечирди\nОлам\t22 Май 08:14 5601\n2018 йилнинг октябрь ойида ўз мамлакатининг Истанбулдаги бош консуллигида ўлдирилган саудиялик журналист Жамол Қошиқчининг оиласи бу жиноятни содир этганларни кечирганини маълум қилди. Тегишли хабар бугун, жума куни журналистнинг ўғли Салоҳнинг Twitter’даги расмий саҳифасида эълон қилинди.\n"Ушбу муқаддас ойнинг (Рамазон – таҳр) фазилатли кечасида <..>, биз – Жамол Қошиқчининг ўғиллари – отамизни ўлдирганларни кечирамиз", дейилган матнда.\nАр-Риёд сиёсатига оид танқидий мақолалари билан танилган Қошиқчи 2017 йилдан бери АҚШда яшаб, у ерда “The Washington Post” газетасида ишлаган. У 2018 йилнинг 2 октябрь куни ўз мамлакатининг Истанбулдаги бош консулхонасига ташриф буюрганида ғойиб бўлган. 20 октябрь куни Саудия расмийлари журналист тўқнашув натижасида дипломатик ваколатхона биносида ўлдирилганини хабар қилди. Халқаро ҳамжамият ушбу жиноятни қоралаб, Риёдни шаффоф тергов ўтказишга чақирди.\nСаудия Арабистони Бош прокурори 2018 йил 15 ноябрда терговнинг дастлабки натижаларини эълон қилди: қиролликнинг 11 фуқароси қотилликка алоқадорликда айбланиб, улардан беш нафари ўлим жазосига маҳкум этилди. Пойтахт Ар-Риёднинг маълумотларига кўра, дастлаб журналист Саудия Арабистонига олиб кетилишини ва ўлдиришни хоҳламаган.\nЎтган йилнинг декабрь ойида Саудия Арабистонида ушбу иш бўйича беш судланувчи ўлимга ҳукм қилинган, яна уч кишига жами 24 йиллик қамоқ жазоси тайинланган эди. Ушбу ишда жами 11 киши жалб этилган. 25 март куни Истанбул прокуратураси Қошиқчини ўлдиришда гумон қилинган 18 кишига қарши даъво аризасини тайёрлади. Унда уларга умрбод қамоқ жазоси талаб қилинган.\n25 Май 16:12 40216\n25 Май 23:18 36165\n26 Май 14:40 35609\n26 Май 09:01 25488\n25 Май 11:09 22997


Темирчининг қиссаси | ukkosha.shosh.uz\nБош саҳифа » telegram » Темирчининг қиссаси\nДадам Муҳаммад Шафеъ Усмонийнинг бир ҳикояси бор эди. Абдуллоҳ ибн Муборак раҳматуллоҳи алайҳи етук фақиҳ, муҳаддис ва Аллоҳнинг дўсти эди. Аллоҳ таоло у кишига баланд мартаба ато қилган эди. Вафот топганида бир киши тушида у зотни кўрди ва: «Аллоҳ сизга қандай муомала қилди?» деб сўради. Абдуллоҳ ибн Муборак раҳматуллоҳи алайҳи: «Аллоҳ таоло мени мағфират қилди, фазлига олиб, улкан марҳамат кўрсатди, лекин менга уйимнинг рўпарасидаги темирчига берилган мақом насиб бўлмади», деди.\nКиши уйқудан уйғонди, дилида темирчининг кимлиги ва қандай қилиб Абдуллоҳ ибн Муборакка берилмаган нарса унга берилганлигини ўйлаб қолди ва Абдуллоҳ ибн Муборак раҳматуллоҳи алайҳининг маҳалласига борди. Суриштириб кўрса, ҳақиқатда у кишининг уйининг рўпарасида бир темирчи бўлиб, у ҳам вафот топган экан. Бориб, темирчининг хотинидан: «Эрингиз нима қилар эди?» деб сўради ва тушида кўрганларини айтиб берди. Аёл: «Эрим темирчи эди, кун бўйи ишлар, кечаси эса ухларди. Кечаси Абдуллоҳ ибн Муборакнинг таҳажжуд ўқишига ҳаваси келиб, ҳасрат қилиб, «Биз ҳам кенгчиликда бўлганимизда, мен ҳам туни билан таҳажжуд ўқир эдим», дер эди. Иккинчиси – у ишлаётганида қулоғига азон товуши кирса, мабодо болғасини тепага кўтарган бўлса, шуни уриб қўяйин, демасди. Ўша заҳоти болғасини пастга туширар ва «Азонни эшитганимдан кейин менга болғани ушлаб туриш ярашмайди», дер эди ва масжидга қараб кетар эди», деди. Туш кўрган киши: «Абдуллоҳ ибн Муборакдан ҳам мартабасининг юқори бўлишига шу нарса сабаб бўлган экан», деди.\nЭътибор беринг, темирчи ҳам ҳалол ризқ талабида эди. Азон эшитилиб, биринчи даражадаги фарз билан иккинчи даражадаги фарз тўқнаш келган эди, биринчи даражадагисини устун қўйди ва Аллоҳ буюк муҳаддисларга бермаган мақомга эришди.\nфарз ҳалоллик\t2017-04-17\nАввалги: Ражаб ойи. Исро ва Меърож воқеаси\nКейинги: Қарздан қутулиш дуоси